Nahardan sonra gur işıqlandırılmış yemək zalından göyərtəyə çıxdılar. O, gözlərini yumdu, əlinin tərsini yanağına qoyub güldü, gülüşü sadə, məftunedici idi - bu balaca qadının hər şeyi məftunedici idi. Dedi:\n- Tamamilə sərxoşam... Ağlım başımda deyil. Siz hardan çıxdınız? Üç saat qabaq sizin heç varlığınızdan xəbərim yox idi. Heç gəmiyə harda mindiyinizi də bilmirəm. Samarada? Amma heç nəyə baxmayaraq yaxşı oğlansınız. Mənim başım fırlanır, yoxsa biz harasa dönürük?\nQabaqda qaranlıq və işıqlar vardı. Qaranlıqdan üzlərinə möhkəm, yumşaq külək vururdu, işıqlar isə ətrafa yayılırdı: paroxod körpüyə yaxınlaşırdı.\nPoruçik1 qadının əlini tutub dodaqlarına yaxınlaşdırdı. Qadının balaca və güclü əli gündən yanmışdı. İndi bu yüngül paltarın altında olan, bir ay dəniz sahilində, isti qumun üstündə yatandan sonra qaralan möhkəm bədəni fikirləşdikcə poruçikin ürəyi dayanırdı (qadın Anapadan qayıtdığını demişdi).\n- Gəlin gəmidən düşək...\n- Hara? - qadın heyrətlə soruşdu.\n- Bu körpüdə düşək.\nPoruçik heç nə demədi. Qadın yenə əlinin tərsini qızarmış yanağına qoydu.\n- Gəlin düşək, - poruçik təkrarladı. - Yalvarıram sizə...\n- Necə istəyirsiniz, elə edin, - qadın üzünü çevirib - dedi.\nParoxod az işıqlandırılmış körpüyə yüngülcə toxundu, poruçiklə qadın az qala bir-birinin üstünə yıxılacaqdı. Kanatın ucu başlarının üstündən uçdu, sonra paroxod geriyə dartınıb dayandı... Poruçik əşyaların dalınca qaçdı.\nBir dəqiqə sonra yuxulu kontorun yanından keçib qumluğa çıxdılar və sakitcə tozlu, ikinəfərlik arabaya oturdular. Dağa çıxan tozlu yoxuşu yol qırağındakı təkəmseyrək fənərlər işıqlandırırdı, elə bil bu yolun axırı yox idi. Amma yol qurtardı, budur, hansısa meydanın yanından keçib adi qəza şəhərinin isti və qoxulu gecəsinə daxil oldular... Arabaçı arabanı mehmanxananın işıqlandırılmış giriş qapısında saxladı, qapıdan yuxarı qalxan pilləkənlər görünürdü, qoca, üzü tüklü, əynində sürtuk olan lakey narazı baxışlarla onları süzüb əşyalarını götürdü və qabağa düşüb içəri apardı. Böyük, həddindən artıq bürkü otağa girdilər, pəncərələrdəki ağ pərdələr açılmamışdı, güzgünün qabağında qoyulmuş şamlar da yanmırdı. Lakey qapını bağlayıb gedən kimi poruçik qadını qucaqladı, ehtirasla, boğula-boğula öpüşməyə başladılar. İndiyə qədər heç biri buna oxşar hiss keçirməmişdi və hər ikisi uzun illər sonra da bu dəqiqəni yaxşı xatırladı.\nSəhər açıldı və bütün qəza şəhərlərindən gələn iylərlə zəngin olan bu qəza şəhərciyi də canlandı, kilsənin zəngləri çalındı, mehmanxananın qabağında, meydançadakı bazarda alver başladı. Hələ də adını deməyən, özünü zarafatla gözəl yad qadın adlandıran bu balaca qadın saat onda getdi. Az yatmışdılar, amma çarpayıdan durandan sonra beş dəqiqəyə yuyunub geyinən qadın əvvəlki təravətini qaytardı, elə bil on yeddi yaşlı qız idi. Qadın utanırdı? Yox, çox yox. Dünənki kimi sadə, şən idi, həm də sağlam ağılla düşünməyə başlamışdı.\n- Yox, yox, əzizim, - poruçik yola bir yerdə davam etməyi təklif edəndə qadın dedi, - yox, siz o biri paroxodu gözləyin. Bir yerdə getsək, hər şey məhv olacaq. Bunu istəmirəm. Amma bir şeyi bilin ki, mənim haqda düşünə biləcəyiniz kimi biri deyiləm. Heç vaxt başıma bu cür hadisə gəlməmişdi, yəqin ki, bir də heç vaxt təkrarlanmayacaq. Beyni dumanlı halıma düşdü... Ya da, daha doğrusu, ikimiz də gün vurmasına oxşar bir şey keçirdik...\nPoruçik çox da dərinə getmədən onunla razılaşdı. Xoş əhval-ruhiyyə ilə, şən halda qadını körpüyə apardı - çəhrayı paroxod yola çıxan vaxt çatdılar, - hamının qabağında, göyərtədə onu öpdü və güclə çatdırıb körpüyə tullana bildi.\nEyni əhvalda mehmanxanaya qayıtdı. Amma nələrsə dəyişmişdi. Otaq artıq qadın burda olanda göründüyü kimi görünmürdü. Otaq hələ də qadınla dolu idi - həm də boş. Çox qəribə idi! Hələ də onun ingilis odekolonunun ətri duyulurdu, axıra qədər içmədiyi çay hələ də fincanda qalmışdı, amma o, artıq yox idi... Poruçikin ürəyi elə sıxıldı ki, tələsik papiros yandırıb otaqda bir neçə dəfə var-gəl etdi.\n- Qəribə əhvalatdır! - o gülüb dedi, amma gözlərinin dolduğunu da hiss etdi. - "Amma bir şeyi bilin ki, mənim haqda düşünə biləcəyiniz kimi biri deyiləm...". Və getdi... Qəribə qadındır!\nÇarpayını artıq yığışdırmışdılar. Və poruçik artıq bu çarpayıya baxmağa gücü çatmadığını hiss etdi. Çarpayının qabağındakı pərdəni çəkdi, bazarın və araba təkərlərinin səsini eşitməmək üçün pəncərələri bağlayıb pərdələri saldı, divanda oturdu... Hə, bu da "yol əhvalatı"nın axırı! Getdi - yəqin ki, indi şüşəli salonda, ya da göyərtədə oturub günəş şüalarının bərq vurduğu böyük çayın sularına, yolüstü körpülərə, göy üzünə baxır... Və bağışla, və əbədilik, həmişəlik. - Axı bir də harda görüşə bilərlər? - "Nə sənə, nə mənə, durub onun ərinin, üç yaşlı qızının, ümumiyyətlə, bütün ailəsinin, adi həyatının olduğu şəhərə gedə bilmərəm!". Və həmin şəhər poruçikə nəsə xüsusi şəhər kimi göründü, qadın o şəhərdə tənha həyatını yaşamağa davam edəcək, çox güman tez-tez onu, bu təsadüfi görüşlərini xatırlayacaq, o isə bir də heç vaxt qadını görə bilməyəcək - bu fikir poruçiki heyrətləndirdi. Yox, bu ola bilməz! Bu, həddindən artıq vəhşi, qeyri-təbii, yalançı olardı! Poruçik gələcəyini onsuz fikirləşəndə dərin ağrı hiss etdi, bütün gələcəyi ona boş göründü, onu dəhşət bürüdü.\n"Bu nə deməkdir axı! - o, yenə ayağa durub, pərdənin dalındakı çarpayıya baxmamağa çalışaraq otaqda gəzişməyə başladı. - Mənə nə olub? Elə bil birinci dəfədir... Onda xüsusi nə vardı ki? Ümumiyyətlə, nə baş verdi? Doğrudan da, elə bil gün vurması idi. Ən əsası, onsuz bütün günü burda nə edəcəyəm?".\nPoruçik hələ də qadının bütün xüsusiyyətlərini, gün altında qaralmış möhkəm bədənini, yüngül paltarını, canlı, sadə və şən səsini xatırlayırdı... Qadınla olduğu vaxt duyduğu həzz hələ də canındaydı, amma o hisslə yanaşı, başqa bir hiss də vardı, dünən qadınla tanış olub bura gəldikləri və bir yerdə olduqları vaxt olmayan, poruçikin heç ağlına da gəlməyən bu hiss onun ürəyini sıxırdı. Dünən özlüyündə bunu əyləncəli macəra kimi qiymətləndirmişdi və bir də heç vaxt, heç kimə bunu danışa bilməyəcəkdi! "Nə edim? Bu xatirələrlə, bu ağrıyla dolu sonsuz günü necə keçirdim? Çəhrayı paroxod Volqanın sularını yara-yara onu apardı!".\nNəsə etmək, harasa getmək, fikri yayındırmaq, xilas olmaq lazım idi. Tez kartuzunu geyindi, boş dəhlizdən keçib böyük pilləkənlərlə aşağı düşdü... Amma hara getsin? Qapının ağzında araba dayanmışdı, arabaçı cavan oğlan qozlada yayxanıb arxayınlıqla papiros tüstülədirdi. Poruçik heyrətlə ona baxdı: necə bu cür arxayın oturub papiros çəkmək olar, ümumiyyətlə, necə ola bilər ki, belə sakit, xətircəm olasan? "Deyəsən, bütün şəhərdə bircə bədbəxt mənəm," - deyə fikirləşən poruçik bazara tərəf getdi.\nPoruçik nə üçünsə danaların yanından keçdi və təzə peyini tapdaladı, sonra təzə xiyar tayasının və dəmir qab-qacağın yanından keçdi, qabların yanında yerə oturan qarılar onu görən kimi diqqətini cəlb etmək üçün qablardan götürüb barmaqlarıyla döyəcləməyə başladılar, kişilər qışqırdılar: "Cənab, bazardakı ən yaxşı xiyar burdadı!". Bütün bunlar o qədər naqolay, o qədər mənasız idi ki, o, bazardan qaçdı. Sonra kilsəyə girdi, kilsədə bərkdən, şən səslə ilahi oxuyurdular. Sonra uzun müddət piyada gəzdi, böyük, isti, kimsəsiz bağda dolaşdı...\nKitelinin çinləri və düymələri gündən elə qızmışdı ki, toxunmaq olmurdu. Kartuzunun yaxalığı tərdən islanmışdı, üzü tozlanmışdı... Mehmanxanaya qayıdıb birinci mərtəbədəki sərin yemək zalına girdi, içəridə heç kim yox idi, açıq pəncərənin qabağındakı stolda oturdu, bayırdan isti külək vururdu. Buzlu botvinya2 sifariş verdi. Hər şey yaxşı idi, hər şeydə sevinc vardı, böyük sevinc vardı, hətta bazar qoxularında da, qəza şəhərindəki bu köhnə mehmanxanada da sevinc vardı, bununla bərabər, onun ürəyi parçalanırdı. Duzlu xiyar və şüyüdlə bir neçə badə araq içdi, hiss edirdi ki, hansısa möcüzə sayəsində qadını qaytarıb bu gecəni də onunla keçirə bilsə, onu sevdiyini deyə bilsə, sübut edə bilsə, sabah heç nə fikirləşmədən ölməyə razı olar... Nə üçün bunu deməlidir? Nə üçün sübut etməlidir? Səbəbini bilmirdi, amma bu onun üçün həyatından da vacib idi.\n- Əsəblərim lap korlanıb! - beşinci badəni süzəndə belə dedi.\nBotvinyanı qırağa itələyib qara kofe sifariş verdi, papiros yandırıb fikirləşməyə başladı: bu gözlənilməz, qəfil sevgidən yaxasını necə qurtarsın? Amma bundan yaxa qurtarmaq mümkün deyildi - bunu tam aydınlığıyla başa düşürdü. Birdən yerindən durub kartuzunu götürdü, poçtun yerini soruşub tələsik ora getdi, gedə-gedə vuracağı teleqram artıq beynində hazır idi: "Bundan sonra ölənəcən bütün həyatım sizindir, sizin ixtiyarınızdadır". Amma poçtla teleqraf olan binaya yaxınlaşanda dəhşət içində ayaq saxladı. Qadının hansı şəhərdə, harda yaşadığını bilirdi, əriylə üçyaşlı qızı olduğunu da bilirdi, amma qadının nə adını, nə də soyadını bilmirdi! Dünən axşam mehmanxanada şam yeməyi yeyəndə bir neçə dəfə adını soruşsa da qadın hər dəfə gülüb demişdi:\n- Adımı bilmək sizin nəyinizə lazımdır? Dənizlər şahzadəsiyəm... Bu sizə bəs deyil?\nTində, poçtun yanında fotoqraf vitrini vardı. Poruçik uzun müddət yaşlı, gombul, qürurlu, qabağa verdiyi sinəsindən sıra-sıra ordenlər asılan hərbçiyə baxdı... Sonra bəy-gəlin şəklinə baxdı, qara sürtuk geyinib ağ kəpənək taxmış bəy gəlinin əlindən tutmuşdu... O şəklin yanındasa başında tələbə kartuzu olan qız şəkli vardı... Sonra, şəkillərini gördüyü tanımadığı xoşbəxt adamlara paxıllıq edib küçənin axırına baxdı.\n- Hara gedim? Nə edim?\nKüçədə heç kim yox idi. Evlər hamısı bir-birinə oxşayırdı, ağ, ikimərtəbəli, böyük bağları olan tacir evlərində elə bil heç kim yox idi; küçə tozlu idi; günəşin isti, şən, yandırıcı və məqsədsiz şüaları hər şeyin üstünə düşürdü. Sonra küçə qalxıb qozbelləşirdi, təpənin dalında gözdən itirdi. Bu yol hardasa Cənub şəhərlərini, Sevostopolu, Kerçi... Anapanı xatırladırdı. Xüsusən bu daha dözülməz idi. Poruçik başını aşağı salıb dala qayıtdı.\nMehmanxanaya qayıdanda elə yorğun idi ki, elə bil Türküstanda, Saxarada hansısa uzun yürüşdən qayıdırdı. Axırıncı gücünü toplayıb böyük və boş otağa girdi. Otağı artıq yığışdırmışdılar, onun axırıncı izlərini də təmizləmişdilər, amma qadının unutduğu saç sancağı gecə stolunun üstündə idi! Kitelini çıxarıb güzgüdə özünə baxdı, üzü gündən qaralmış adi zabit üzü idi, bığları da gündən yanmışdı, qara dərisinin fonunda gözlərinin ağı dümağ görünürdü, kirşanlı ağ köynəyindən gənclik və bədbəxtlik tökülürdü. Kürəyi üstə çarpayıya uzandı. Pəncərələr açıq idi, pərdələr salınmışdı, hərdən əsən zəif külək pərdələri yellədirdi. O, əllərini peysərində çarpazlayıb uzanmışdı, gözlərini bir nöqtəyə zilləyib baxırdı. Sonra dişlərini qıcadı, əlləriylə üzünü örtdü, barmaqlarının arasından göz yaşlarının necə axdığını hiss edirdi, nəhayət, onu yuxu apardı, oyananda pərdələrin dalından qırmızı axşam günəşi görünürdü. Külək yatmışdı, otaq soba kimi quru və bürkü idi... Dünənki günlə bu gün səhər elə bil, on il bundan qabaq olmuşdu.\nYavaş-yavaş ayağa durdu, əl-üzünü yudu, zəngi çalıb samovarla hesabı istədi, uzun müddət oturub limonlu çay içdi. Sonra araba çağırmağı əmr etdi, arabanın narıncı oturacağına oturanda lakeyə beş rubl verdi.\n- Cənab, deyəsən, dünən gecə sizi bura mən gətirmişdim. - arabaçı yüyəni yellədəndə şən halda dedi.\nKörpüyə çatanda Volqanın üstünə mavi yay gecəsi çökmüşdü, çoxlu işıq çaya səpələnmişdi, körpüyə yaxınlaşan paroxodun göyərtəsində də işıqlar yanırdı.\n- Vaxtında çatdıq! - arabaçı dedi.\nPoruçik ona da beş rubl verdi, bilet alıb körpüyə yaxınlaşdı... Paroxod eynən dünənki kimi yüngülcə körpüyə dəyib dayandı, kanat atıldı... Paroxodda sərnişin çox idi, bütün işıqları yandırılmışdı.\nBir dəqiqə sonra yola düşdülər, səhər qadının getdiyi tərəfə getməyə başladılar.\nHardasa uzaqda tünd yay sübhü çırtladı, qaranlığa səpələnmiş işıqlar arxaya üzürdü, üzürdü.\nGöyərtədə oturan poruçik özünü on il qocalmış hiss edirdi.\nAlp sahilləri. 1925\nPoruçik1 - Çar ordusunda kiçik zabit heyətində hərbi rütbə\nBotvinya2 - kvas, göyərti və balıqdan bişirilən soyuq şorba


Torpaq sızması kəsici (ELCB) İstehsalçılar və Təchizatçılar - Çin Torpaq sızması kəsici (ELCB) fabriki\nDAM1L Seriyası Torpaq Sızıntısından Mühafizə Edici (ELCB)\nDAM1L seriyası qalıq cərəyan (sızma) kəsici (bundan sonra elektrik kəsicisi) beynəlxalq standart dizayn və inkişaf etmiş istehsal texnologiyasından istifadə edərək uğurla inkişaf etdirilmiş yeni bir qalıq cərəyan (sızma) seriyasıdır.\nQorunan qəliblənmiş korpus tipli açar.\nBu seriyanın kəsicilərinin nominal izolyasiya gərginliyi əsasən AC 50Hz üçün istifadə olunan və 10A ~ 500A cərəyanlı bir güc paylama şəbəkəsində olan 400V (Inm 160A-dan az) və 690V (Inm 250A-dan çoxdur). və 380V / 400V nominal işləmə gərginliyi, elektrik enerjisinin paylanması, xətlərin və enerji avadanlığının aşırı yüklənməsini və qısa qapanmasını qorumaq üçün istifadə olunur.\nDAM1L-125 CBR ELCB Torpaq sızıntısından mühafizə açarı\nNormal şəraitdə, xətlərin nadir hallarda dəyişdirilməsi üçün də istifadə edilə bilər.\nDAM1L-250 CBR ELCB Torpaq Sızıntısını Mühafizə Edici\nDAM1L seriyası qalıq cərəyan (sızma) kəsici (bundan sonra elektrik açarı) beynəlxalq standart dizayn və inkişaf etmiş istehsal texnologiyasından istifadə edərək müvəffəqiyyətlə inkişaf etdirilmiş yeni bir qalıq cərəyan seriyasıdır (qaçaq).\nDAM1L-630 CBR ELCB Torpaq Sızıntısından Mühafizə Dəstəyi\nGiriş DAM1L seriyası qalıq cərəyan (sızma) kəsici (bundan sonra elektrik kəsicisi) beynəlxalq standart dizayn və inkişaf etmiş istehsal texnologiyasından istifadə edərək uğurla inkişaf etdirilmiş yeni bir qalıq cərəyan (sızma) seriyasıdır. Qorunan qəliblənmiş korpus tipli açar. Bu seriyanın elektrik kəsicilərinin nominal izolyasiya gərginliyi əsasən AC 50Hz üçün istifadə olunan və bir güc paylandığında qiymətləndirilən 400V (Inm 160A-dan az) və 690V (Inm 250A-dan çoxdur) ...\nDAM1 -160L ELCB Torpaq Sızıntısından mühafizə açarı1\nBu seriyanın kəsicilərinin nominal izolyasiya gərginliyi əsasən AC 50Hz üçün istifadə olunan və 10A ~ 500A cərəyanlı bir güc paylama şəbəkəsində olan 400V (Inm 160A-dan az) və 690V (Inm 250A-dan çoxdur). və 380V / 400V nominal bir işləmə gərginliyi, elektrik enerjisinin paylanması, xətlərin və güc avadanlığının həddindən artıq yüklənməsini və qısa qapanmasını qorumaq üçün istifadə olunur. Normal şərtlər altında, xətlərin nadir hallarda dəyişdirilməsi üçün də istifadə edilə bilər.


Ermənistanın bugünkü rəhbərliyi davamlı avantürist çıxışları ilə nəinki regionda problemin sülh yolu ilə həllinə yönəlib, əksinə vəziyəti daha da çətinləşdirir. Ermənistan 1991-ci ildə müstəqilliyini elan etdikdən sonra təhlükəsizlik siyasətini Rusiya ilə hərbi-siyasi əməkdaşlıq üzərində qurub. 15 may 1992-ci ildə Rusiyanın təşəbbüskarı olduğu Kollektiv Təhlükəsizlik Müqaviləsi Təşkilatına (KTMT) üzv olub. Eyni zamanda bu ölkənin ərazisində Rusiyanın 102-ci hərbi bazası fəaliyyət göstərir.\nAlmaniyada fəaliyyət göstərən “Bonn International Center for Conversion” (BICC) təşkilatının hazırladığı “Global Militarisation Index'” məruzəsinə görə, Ermənistan Avropada ən çox silahlanmış dövlətdir. Məruzə hazırlanarkən, əhalinin hər min nəfərinə düşən hərbçi sayı, Ümumi Daxili Məhsulda (ÜDM) silahlanmaya ayrılan xərclər, hərbi xərclər, səhiyyə xərcləri, ordunun say tərkibi və ağır silahların sayı nəzərə alınıb.\nErmənistan rəhbərliyinin Azərbaycanla sərhəddə hərbi təxribatı əvvəlcədən hazırladığını göstərən faktlardan biri odur ki, döyüş başlamadan bir neçə gün əvvəl və toqquşmaların gücləndiyi dövrdə Ermənistana Serbiyadan çoxlu sayda silah-sursat, o cümlədən minaatan və müxtəlif kalibrli döyüş sursatı göndərilib.\nSerbiyanın hərəkətləri Azərbaycan cəmiyyətində anlaşılmazlığa və narahatlığa səbəb oldu. Başqa cür ola da bilməzdi. Həqiqətən də, çətin günlərdə Serbiya həmişə Azərbaycanın dəstəyini hiss edib. Bir neçə ay əvvəl rəsmi Bakı koronavirusla mübarizə üçün Belqrada humanitar yardım göndərdi. Bundan əlavə, Azərbaycan Kosovonun müstəqilliyini tanımır və dəfələrlə Serbiyanın suverenliyinə, ərazi bütövlüyünə birmənalı dəstəyini bəyan edib.\nBu faktla əlaqədar olaraq, Azərbaycan hökumətinin reaksiyası özünü çox gözlətmədi. Serbiyanın ölkəmizdəki müvəqqəti işlər vəkili Danitsa Veinoviç Belqradın Ermənistana böyük miqdarda silah-sursat verməsinə dair məlumatla bağlı Azərbaycanın Xarici İşlər Nazirliyinə çağırıldı.\nXarici İşlər Nazirliyi tərəfindən Serbiyanın Ermənistanın işğalçı siyasətinə və Azərbaycanın ərazi bütövlüyünə qarşı davam edən təcavüzünə dəstək xarakteri daşıyan qeyri-dost addımının Azərbaycan xalqında və rəhbərliyində dərin təəssüf hissi doğurduğu bildirildi.\nSerbiyanın Ticarət və Telekommunikasiya naziri Rasim Ljajic isə bildirdi ki, Bakının beynəlxalq təşkilatlardakı səsi Serbiya üçün olduqca vacibdir. Biz indi Azərbaycan hakimiyyətinin nümayəndələriylə danışmalı və bu vəziyyətin hər hansı bir şəkildə əlaqələrimizə xələl gətirməsinə imkan verməməliyik, əlimizdən gələni etməliyik ki, gələcəkdə bənzər hallara yol verilməsin.\nAvqustun 7-də Serbiya Prezidenti Aleksandr Vuçiç Azərbaycan Prezidenti İlham Əliyevə telefonla zəng edərək, iyul ayında Ermənistan-Azərbaycan sərhədində Ermənistanın təxribatı nəticəsində baş vermiş hadisələr zamanı Ermənistan tərəfinin Serbiyada istehsal olunan silahlardan istifadə etməsindən təəssüf hissi keçirdiyini bildirdi, vəziyyətin araşdırılması ilə bağlı yaxın vaxtlarda Azərbaycana Serbiyanın yüksək səviyyəli nümayəndə heyətinin göndəriləcəyini qeyd etdi. Bu çərçivədə Serbiyanın Baş nazirinin müavini, Milli Təhlükəsizlik Şurasının katibi və Daxili İşlər naziri Neboyşa Stefanoviç Azərbaycana gəldi və jurnalistlərlə söhbətində səfər və görüşlər vasitəsilə daha yüksək səviyyəli əməkdaşlığa nail olunacağına əminliyini vurğuladı. Serbiya Baş nazirinin müavini qeyd etdi ki, bizim məqsədimiz yalnız təhlükəsizlik sahəsində deyil, digər sahələrdə də əməkdaşlığı gücləndirməkdir. Eyni zamanda bugünkü görüşdə biz təhlükəsizlik sahəsində əməkdaşlığı müzakirə etdik və həssas informasilayarın mübadiləsi, terrorizmlə mübarizə və digər mühüm istiqamətlər üzrə əməkdaşlığı genişləndirmək barədə razılığa gəldik.\nŞübhəsiz ki, bütün bunlar, Serbiyanın Azərbaycanla əməkdaşlığa yüksək dəyər verdiyini, ölkələrimiz arasındakı münasibətlərin pozulmasına xidmət edən bütün məqamlara həssaslıqla yanaşdığını nümayiş etdirir və ölkəmizin beynəlxalq müstəvidəki nüfuzundan xəbər verir.\n15 Avqust 2020 11:24 4 368


Heydər Əliyev Fondu - “Xocalı 30 il: bir soyqırımın tarixi” kitabı və “Xocalı bu gün” portalı təqdim edilib\n25 fevral 2022\nErmənistanın 1992-ci ildə Xocalıda dinc əhaliyə qarşı həyata keçirdiyi soyqırımının dünyaya çatdırılması çərçivəsində faciənin 30-cu ildönümü ilə əlaqədar Azərbaycan, rus, ingilis və ispan dillərində tərtib edilmiş “Xocalı 30 il: bir soyqırımın tarixi” kitabı və 4 dildə hazırlanmış “Xocalı bu gün” (www.khojalytoday.com) portalının Heydər Əliyev Mərkəzində təqdimatı olub.\n“Xocalı 30 il: bir soyqırımın tarixi” kitabı və www.khojalytoday.com portalı Heydər Əliyev Fondunun dəstəyi ilə “Xocalıya ədalət” beynəlxalq maarifləndirmə kampaniyası çərçivəsində hazırlanıb.\nQeyd olunan nəşrdə Xocalı rayonu, onun coğrafiyası, təbii və tarixi şəraiti, işğaldan əvvəlki həyat tərzi, 1992-ci ilin soyuq qışında Ermənistan silahlı qüvvələrinin Xocalı şəhərini yerlə-yeksan etməsi, 613 nəfər sakini xüsusi amansızlıqla qətlə yetirməsi, işgəncələrə məruz qoyması, Ermənistanın işğalı altında olan torpaqlarımızın 44 günlük Vətən Müharibəsi nəticəsində azad edilməsi barədə məlumatlar çatdırılır. Kitabda soyqırımın baş verdiyi dövrdə xarici jurnalistlər tərəfindən qələmə alınan və dünyanın bir çox aparıcı media səhifələrində nəşr edilən xəbərlər də yer alır.\nXocalı soyqırımı barədə şahid ifadələri, yerli və xarici fotoqrafların lentə aldığı və ermənilərin Xocalıda törətdikləri vəhşilikləri özündə əks etdirən fotolar da nəşrdə təqdim edilir.\n“Xocalı bu gün” portalında isə “Xocalı 30 il: bir soyqırımın tarixi” kitabında yer alan məlumatlarla yanaşı, faciəyə dair rəsmi sənədlər, videoçarxlar və sənədli filmlər, Xocalı soyqırımını əhatə edən, yerli və beynəlxalq müəlliflərin qələmə aldığı kitablar, elmi məqalələr, soyqırımı cinayətinin qarşısının alınması və cəzalandırılması haqqında konvensiya və digər hüquqi sənədlər təqdim edilir.\n“Öz hekayəni paylaş” bölməsi Xocalıdan və ümumiyyətlə vaxtı ilə işğal olunmuş ərazilərdən məcburi köçkün düşmüş vədəndaşlarımızın yaşadıqları müsibətləri paylaşmaq imkanı verir. Bu baxımdam resurs bazası həm də məcburi köçkün olmuş şəxslərin öz hekayələrini dünya ictimaiyyətinə çatdırmaq üçün platforma rolunu oynayır.


İki günə 8 min biletin satılması yunanları təəccübləndirib » Football-plus.az\n12 avq 21:13gundem\nCənubi Kipr mətbuatı APOEL-in “Qarabağ” ilə Bakıdakı oyununa çox böyük maraq göstərməkdə davam edir. Həmkarlarımız arxivə baş vuraraq, APOEL-in indiki və sabiq baş məşqçilərinin meydanda üz-üzə gəlib-gəlmədiyini də araşdırıblar. Belə məlum olub ki, Tomas Doll “Latsio”nun, Paolo Trametsani isə “İnter”in formasını geyərkən yaşıl meydanda qarşılaşıblar. Bu maraqlı hadisə 1993-cü il sentyabrın 19-da baş verib. Həmin oyun qolsuz bitib.\nDoll artıq kollektivlə tanış olmağa da imkan tapıb. İlk məşq işgüzar əhval-ruhiyyədə və mehribanlıq şəraitində keçib. APOEL camiəsi ümid edir ki, yeni baş məşqçinin gəlişi ab-havanın dəyişməsi və komandanın Bakıdakı görüşə daha yaxşı hazırlaşmasına imkan verəcək.\nİlk iki gündə Bakıda artıq 8 min biletin satılması da Cənubi Kipr mənbələrinin marağına səbəb olub. Onlar oyunun dolu tribunalar önündə keçirilməsinin daha çox meydan sahiblərinin xeyrinə işləyəcəyi gizlətmirlər. Oyuna hələ dörd gün qalmış 8 min biletin sahibini tapması Kipr yunanlarını təəccübləndirib.\nDaha bir maraqlı xəbər odu ki, APOEL-in turzim tərəfdaşı olan “Travelnet” şirkəti ilə birgə keçirdiyi xüsusi kampaniya çərçivəsində iki azarkeş Bakıya klubun hesabına gəlmək imkanı qazanıb. Onlara xatirə talonunu De Vinsenti və Pavloviç təqdim edib. Həmin azarkeşləri bazaya dəvət edən rəhbərlik yeni baş məşqçi ilə görüşmələrinə də şərait yaradıb.\nQol yunanları çox ümidləndirib APOEL heç vaxt məğlubiyyətin əvəzini çıxa bilməyib Böyükağa Hacıyevin xatırlandığı gün APOEL 25 futbolçu sifariş etdi Cənubi Kipr mətbuatından Araza yüksək qiymət


MATC.AZ: 13-cü çempionluq\n15 Aprel 2019, 10:36\nDaha bir ölkədə çempion müəyyənləşib. Matc.az saytı xəbər verir ki, İsveçrə Superliqasının qalibi sona 7 tur qalmış bəlli olub.\nXXIX turda "Sürix" üzərində səfər qələbəsi qazanan "Yanq Boyz" ən yaxın izləyicisi "Bazel"lə xal fərqini 25-ə yüksəldib. Beləliklə, sona 7 tur qalmış rəqibləri üçün əlçatmaz olan Bern təmsilçisi ardıcıl 2-ci, ümumilikdə isə 13-cü çempionluğunu qazanıb.\nBununla da "Yanq Boyz" gələn mövsüm Çempionlar Liqasının pley-off mərhələsindən mübarizəyə başlamağa haqq qazanıb.


Fransa seçim qarşısında Siyasət\n3 Dekabr 2018 11:17\nParis BMT Təhlükəsizlik Şurasında daimi üzv statusunu Aİ nümayəndəsi statusuna güzəştə gedəcəkmi?\nAlmaniya Parisə BMT Təhlükəsizlik Şurasında daimi üzv statusunu Avropa İttifaqı nümayəndəsi statusuna güzəştə getməyi tövsiyə edib.\n"Əgər biz Avropa İttifaqını ciddi qəbul ediriksə, onda Aİ BMT Təhlükəsizlik Şurasında da bir səslə danışmalıdır... Yaxın vaxtlarda Fransa üzvlüyü Aİ üzvlüyü ilə əvəz oluna bilər" –deyə Almaniyanın Kansler müavini, eləcə də maliyyə naziri Olaf Scholz Berlində Avropanın gələcəyi ilə bağlı çıxışında bildirib.\nAncaq bunun qarşılığında BMT Təhlükəsizlik Şurasındakı Aİ nümayəndə heyətinin rəhbəri fransız olacağı qeyd edilib. Bu təklif Fransanın Almaniyanı daim hərəkətsizlikdə tənqid etməsinə cavab olaraq irəli sürülüb.\nFransa prezidenti cari ilin noyabrında Almaniyalı deputatlar qarşısında söylədiyi nitqində də səbirsizliyini gizlətməyib, onları "hərəkətsizlik"dən çıxmağa və "tabu"ları (qadağaları) aşaraq, Brexit-dən sonra yaranan böhrandan çıxmaq üçün yeni Avropa layihəsi irəli sürməyə çağırmışdı.\nXatırladaq ki, 2012-ci ildə sabiq prezident Fransua Olland Təhlükəsizlik Şurasında islahatları genişləndirməyi və Şurada daimi üzv dövlətlər kimi qeyri-daimi üzv dövlətlərə də yer verilməsinə dair çağırış etmişdir. Bu təklifə uyğun olaraq, Almaniya 2019-cu ildən iki il müddətinə TŞ-da nəzərdə tutulan 10 qeyri-daimi üzv yerindən birini tutacaq.


Hyuston Universitetində Dağlıq Qarabağ münaqişəsinə dair ictimai forum keçirilib\n16 Aprel 2012 16:42 (UTC+04:00)\nAzərbaycanlı Tələbələr Assosiasiyası (ATA) Dağlıq Qarabağ münaqişəsinin tarixi və hüquqi aspektlərinə həsr olunmuş ictimai forum təşkil etmişdir.\nTrend-in Assosiasiyanın mətbuat xidmətinə istinadən verdiyi məlumata görə, Hyuston Universitetinin Universitet Mərkəzində keçirilən tədbirin əsas məqsədi tələbə heyətini Azərbaycanın tarixi barədə məlumatlandırmaq, eləcə də Dağlıq Qarabağ münaqişəsinin siyasi, sosial və etnik kökləri barədə ictimai müzakirələr üçün forum təşkil etmək olub.\nTədbiri açan ATA-nın prezidenti Mehriban Əfəndi bildirib ki, forum üç əsas mövzuya diqqət yönəldəcəkdir: Qafqazın etnik tarixi, Azərbaycanın müasir tarixi, habelə Sovet İttifaqının dağılması və Dağlıq Qarabağ münaqişəsinin kökləri.\nHyuston Universitetinin Siyasi Elmlər üzrə professoru Rayan Kennedi dondurulmuş münaqişələrin Sovet İttifaqının dağılmasının qalıqları olduğunu qeyd edərək, dövlətlərarası münaqişələrin siyasi, iqtisadi və sosial təsirləri barədə məlumat vermişdir. Daha sonra çıxış edən Yusif Ələsgərov Qafqazın etnik tarixi barədə təqdimat edərək, Cənubi Qafqazın müxtəlif dövrlərdə idarəçiliyi barədə danışmış, ermənilərlə azərbaycanlılar arasında etnik identiklik üstündə gedən mübahisələr haqda məlumat vermişdir.\nATA-nın təsisçisi və Hyuston Universitetinin məzunu Kamran Zahid öz çıxışında ötən əsrin ilk iki onilliyində Azərbaycanın bir ölkə olaraq üzləşdiyi çağırışlardan bəhs edərək, müasir Azərbaycan Respublikası ilə 1918-1920-ci illərdə mövcud olmuş Azərbaycan Demokratik Respublikası arasında parallellər aparmışdır.\nABŞ Azərbaycanlıları Şəbəkəsinin həmtəsisçisi və direktoru Yusif Babanlı öz təqdimatında Dağlıq Qarabağ münaqişəsinin hüquqi aspektlərinə toxunaraq, tərəflərin arqumentləri, hazırda davam edən danışıqlarda beynəlxalq ictimaiyyətin rolu və mövqeyi barədə danışmışdır. Sonda Hyuston-Bakı Qardaşlaşmış Şəhərlər Assosiasiyasının vitse-prezidenti Riad Əfəndi çıxış edərək, gələcəyə baxış və münaqişənin mümkün nəticələri barədə danışmışdır.\n2006-cı ildə Kamran Zahid tərəfindən təsis edilmiş Azərbaycanlı Tələbələr Assosiasiyası Hyuston Universitetinin tələbələrini Azərbaycanın mədəniyyəti və tarixi barədə məlumatlandırmaq məqsədi daşıyır. Təşkilatın hazırki prezidenti Mehriban Əfəndi Bauer Biznes Kollecində Biznesin idarə edilməsi üzrə magistr təhsili alır. Forumun keçirilməsinə maliyyə dəstəyini Azərbaycan Respublikası Dövlət Neft Şirkəti, Hyuston-Bakı Qardaşlaşmış Şəhərlər Assosiasiyası və ABŞ Azərbaycanlıları Şəbəkəsi vermişdir.


Lankaran-Newman aviabiletlər - bütün Lankaran-Newman teyyare bileti qiymətləri | Trips\nLənkaran - Newman\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Lankaran-Newman təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nLankaran-Newman aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Lankaran-Newman biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Newman - Lənkaran istiqamətinə


Obama qasırğadan sonra seçki səfərlərinə yenidən başlayır\nABŞ prezidenti Barack Obama qasırğaya görə fasilə verdiyi seçki kampaniyasına yenidən başlayır. Obama ötən gün «Sandy» qasırğasının ən çox ziyan vurduğu New Jersey ştatına gedib. Onun respublikaçı rəqibi Mitt Romney də seçki kampaniyasına iki gün fasilə vermişdi. Dünəndən o da səfərlərini bərpa edib.\n«Sandy» qasırğası ABŞ-da 64 adamın ölümünə səbəb olub. Milyonlarla adam elektriksiz qalıb. Rabitə sistemi iflic olub.\nBarack Obama noyabrın 1-i seçki kampaniyası çərçivəsində Nevada, Colorado və Wisconsin-ə gedəcək. New Jersey-də fəlakət bölgəsinə baş çəkən Obama zərər çəkənlərlə görüşüb. Deyib ki, «sizi tək qoymayacağıq».\nNew Yorkda həyat dünəndən normallaşmağa başlayıb. Şəhər birjası iki gün bağlı qalandan sonra dünən açılıb. New York Bellevue xəstəxanasında elektrik olmadığı üçün 500 xəstə başqa xəstəxanalara köçürülüb.\nBu gün metro qismən işləməyə başlayıb. New Jersey-i New Yorka bağlayan Holland tuneli isə hələ də suların altındadır.


Səbail Rayon İcra Hakimiyyətində rayonda Pilot layihələri həyata keçirən sahibkarlarla görüş keçirilib. Görüşdə çsxış edən Səbail Rayon İcra Hakimiyyətinin başçısı Eldar Əzizov əvvəlcə son günlərdə Bayıl yamacındakı yaranan mövcud vəziyyəti təhlil etdi, burada görülən və görülməsi nəzərdə tutulan tədbirlər, narahatedici amillər barədə ətraflı məlumat verib.\nQeyd olunub ki, Pilot layihələri həyata keçirən şirkətlərin böyük hissəsi Bayıl yaşayış massivində fəaliyyət göstərir. Şirkətlər bu ərazilərdə tikinti işlərinin aparılması üçün qanunvericiliyə uyğun olaraq öz layihələrini müvafiq qaydada ekspertizalardan keçirmiş, Fövqəladə Hallar və Ekologiya və Təbii Sərvətlər Nazirlikləri, Dövlət Şəhərsalma və Arxitektura Komitəsinin müsbət rəyini alınıblar.\nEldar Əzizov bildirib ki, ölkə başçısı cənab İlham Əliyev ölkədə sahibkarlığın inkişafına çox böyük diqqət yetirir, onun səyləri ilə artıq Azərbaycanda Milli sahibkarlar təbəqəsi yaranıb. "Dövlət qurumlarından onların fəaliyyətinə hər cür köməklik göstərilməsi tələb olunur. Səbail rayonunda həyata keçirilən bütün Pilot layihələr Prezidentin göstərişlərinə uyğun olaraq təmiz əllərlə, tam şəffaflıq şəraitində, sahibkarların fəaliyyətlərinə hər hansı müdaxılə və ağırlaşdırıcı amillər olmadan həyata keçirilir".\nEldar Əzizov qeyd edib ki, cənab Prezidentin siyasətinin mərkəzində Azərbaycan vətəndaşı durur. Bununla əlaqədar sahibkarlar bu tələbləri öz fəaliyyətlərində əsas tutmalı, onlara göstərilən hərtərəfli dəstəklə əlaqədar tikinti ərazisindəki vətəndaşların köçürülmə və digər problemləri ilə bağlı sualları həssaslıqla, qanuna müvafiq həll edilməli, onları narazı sala biləcək amillərə yol verməməlidirlər.\nSonda iştirakçılara Fövqəladə Hallar Nazirliyi tərəfindən Bayıldakı sürüşmənin tarixi, buradakı prosseslərin gedişi, görülməsi nəzərdə tutulan tədbirlər barədə məlumat xarakterli film göstərildi və film geniş müzakirəyə səbəb olub.


Evlənmək istəyən 11602 nəfərdə xəstəlik tapılıb - Azərbaycanda - Azinforum.az İnformasiya Portalı\nAna səhifə / Media / Evlənmək istəyən 11602 nəfərdə xəstəlik tapılıb – Azərbaycanda\nEvlənmək istəyən 11602 nəfərdə xəstəlik tapılıb – Azərbaycanda\nBu ilin yanvar ayının sonuna qədər Azərbaycanda nikaha daxil olmaq istəyən 238509 nəfər icbari tibbi müayinədən keçib.\nSəhiyyə Nazirliyinin mətbuat xidmətindən verilən məlumata görə, 1 iyun 2015-ci il – 31 yanvar 2017-cı il tarixlərində müayinələrdən keçmiş şəxslərdən bəzilərində müxtəlif xarakterli infeksiyalar aşkar olunsa da, əksər cütlüklərin sağlamlıq durumu qənaətbəxş olub.\nTətbiq olunduğu andan indiyə kimi müayinədən keçmiş 10501 nəfərdə talassemiya daşıyıcılığı, 935 nəfərdə sifilis, 166 nəfərdə isə QİÇS aşkar olunub.\nQeyd edək ki, “Ailə Məcəlləsində dəyişikliklərin edilməsi haqqında” Qanunun tətbiqi ilə bağlı bəzi normativ hüquqi aktların təsdiqi ilə əlaqədar, 1 iyun 2015-ci il tarixindən etibarən nikaha daxil olmaq istəyən vətəndaşlar mütləq tibbi müayinədən keçməlidirlər. Nazirlər Kabineti tərəfindən nikaha daxil olmaq istəyən şəxslərin tibbi müayinədən keçmə qaydaları təsdiqlənib, tibbi müayinə olunmalı xəstəliklərin siyahısı müəyyənləşdirilib. Bu məqsədlə səhiyyə müəssisələrində zəruri şərait yaradılıb.\nTibbi müayinə və məsləhətlər nikaha daxil olmaq istəyən şəxslərin və ya onlardan birinin yaşayış yeri üzrə Səhiyyə Nazirliyi tərəfindən müəyyən edilmiş dövlət və bələdiyyə tibb müəssisəsində həyata keçirilir. Tibbi müayinə və məsləhətlər pulsuzdur.\nÖncəki 6 hakimin səlahiyyətlərinə xitam verildi\nNövbəti Azərbaycanın 314 məktəbində fransız dili tədris olunur


junjou romantica - Sözaltı Sözlük\nHərfi tərcüməsi Saf romantika olan bu anime 4 kateqoriyaya bölünən 4 gay münasibəti ələ alır: Junjo Romantic (Usami və Misaki), Junjo Egoist (Hiroki və Nowaki), Junjo Terrorist (Miyagi və Shinobu) və Junjou Mistake (Morikawa və Kaoru). Adından da göründüyü kimi, bu 4 xarakter bir sevgidə yaşana biləcək 4 təməl halı özündə cəmləyir. Bilmirəm yaponların irəli səviyyəli etik duyğusuna görədir, ya bütün animelərdə belədir *, gay olmasına baxmayaraq bu günə qədər izlədiyim heç bir filmdə romantikanın bu cür işləndiyini görməmişəm.\nMisaki və Usagi bir-birlərini dərindən sevsələr də, Misaki uşaq təbiətli və utancaq olduğundan bunu dilə gətirməkdən həmişə boyun qaçırır. Hətta özünə belə.. Usagi xarakter olaraq daha ciddi və uşaq yaşlarından içinə qapanıqdır, ancaq sevgi kimlərin ipini açmadı ki, sen kimsin Usagi!\nBir tərəf heç nəydən qaçmayaraq sevgisini göstərən, digər tərəf içindəki hissləri özünə belə etiraf etməkdən aciz biri.\njunjou egoist başda tək bir tərəfin eqoist istəyi ilə yaranan bu münasibətdə sonra fədakarlıqlar edən tərəfə çevrildiyini görürük.\njunjou terrorist burda əməlli başlı terror rüzgarları əsdirir qarşı tərəfin üzərində. Gayliklə əlaqəsi olmayan bir adamı gayə çevirir. Məsələ də burasındadır ki, elə bil homoseksuallar dünyasında yaşayırlar, gələn-gedən gay olur. Figüran da olsa bir dənə hetero münasibət ola idi, kaş.\njunjou mistake qəza əsəri yaranan münasibət, bir az da toksik. Bölüm sayı azdır, ona görə baş açmaq bir az çətindir.\nBaşda Misaki olmaqla * bütün personajların ağlından keçənləri eşitmək, yansıtdıqları ilə özləri arasındakı uçurumu görmək adama ləzzət edir. "Bir tək sən deyilsən özünə işgəncə edən" deyə fikirləşirsən, avto.\ninsanın özü ilə verdiyi daxili münaqişələrə şahid olmaq.. Ümumiyyətlə, fərq etməz bu izlədiyin film olsun, oxuduğun kitab, yeni tanıdığın bir insan; özündən bir şeylər tapmaq uzun vadede bağlayır. Təkamül bunun üzərində qurulub, özünə bənzəri, tanıdığını yanına al, yadı, bilinməzi uzaq et, qaç, sənə zərər verə bilər. Cütləşmək üçün ən ideal genlərin sənə nəsil ağacında ən uzaq budaqdan olan kimsələrdən gəlməsi gerçəyi istinai durumdur, efəm. Hər şeyi də hər şeyə qatmayalım.\n24.01.2021 02:26, heçözüdəbilmir


“Bizim muzdlulara ehtiyacımız yoxdur” - İlham Əliyev\n“Mən bütün bu günlər ərzində bu barədə deyirəm. Belə informasiya tullantılarına görə heyrətlənirəm və Fransa prezidenti ilə telefon söhbətlərimdə mən bizim mövqeyimizi kifayət qədər əsaslandırılmış şəkildə müdafiə etmişəm”.\nAPA xəbər verir ki, bunu Prezident İlham Əliyev Rusiyanın “Pervıy Kanal” televiziyasına müsahibəsində deyib.\n“Əvvələn, sübutlar təqdim etməsini, əgər belə sübutlar yoxdursa, onda Azərbaycan xalqından üzr istəməsini xahiş etmişəm. İkincisi, mən demişəm ki, bizim muzdlulara ehtiyacımız yoxdur. Bu gün Azərbaycan Ordusu güclü ordudur. Bütün beynəlxalq reytinqlərə görə o, dünyanın ən güclü 50 ordusunun siyahısına daxildir. Ehtiyatda olanları, döyüşə hazır olan digər hərbiləşdirilmiş dəstələri nəzərə almasaq, bizim nizami orduda 100 min döyüşçümüz var. Bu gün Azərbaycan Ordusu bizim əraziləri azad edir. Döyüş əməliyyatları yerindən çəkilmiş videolarda bizim artilleriyanın, pilotsuz uçuş aparatlarının necə işləməsi, azərbaycanlı əsgər və zabitlərin işğaldan azad edilmiş torpaqlarda bayraqlarımızı necə ucaltmaları görünür. Buna görə də bu ittihamlar əsassızdır, biz onları qətiyyətlə rədd edirik və bu cür şayiələrin, yoxlanılmamış məlumatların ictimai rəylə necəsə manipulyasiya etməsinə yol verə bilmərik. Qoy, sübutlar təqdim etsinlər. Bu gün fəal döyüş əməliyyatlarının onuncu günüdür, bizə heç bir sübut təqdim edilməyib”, - Azərbaycan Prezidenti əlavə edib.


Bakıda təbii qazdan istifadə qaydalarının pozulması üzrə 3800-dən çox fakt aşkarlanıb\nCəmiyyət 26 Noyabr 2012 18:17 (UTC+04:00)\nCari ilin oktyabr ayında ARDNŞ-nin "Azəriqaz" İstehsalat Birliyi üzrə təbii qazdan istifadə qaydalarının pozulmasına görə 3802 istehlakçıya müvafiq "qüsur aktı" tərtib olunub. Bu "qüsur aktları" əsasında itirilmiş təbii qazın bərpası üzrə 8 003 630 kubmetr həcmində dəymiş ziyan hesablanıb.\nTrend ARDNŞ-nin rəsmi saytına istinadən məlumat verir ki, Birlik tərəfindən müvafiq dövr ərzində Abşeron, Binəqədi, Sabunçu, Sumqayıt, Suraxanı, Xəzər və Yasamal qaz istismar sahələrinin xidməti ərazilərində 4269 istehlakçının qaz təsərrüfatında və qazpaylayıcı stansiyalardan hesabat aparılan 9 ölçü qovşağında yoxlama-təftiş işləri keçirilib. Yoxlamalar zamanı təbii qazdan istifadə qaydalarının pozulmasına görə 116 istehlakçıya müvafiq "qüsur aktı" tərtib olunub.\nO cümlədən qeyri-qanuni (sayğacsız və qeydiyyatsız) təbii qazdan istifadəyə görə 70, təbii qazdan sayğacdankənar (oğurluq) istifadəyə görə 26, sayğacı mövcud cihazların sərfiyyatına uyğun olmadığı üçün 11, sayğacın hesablayıcı mexanizminə müdaxilə olunduğu (deşildiyi) və ya işləmədiyi üçün 8, fərdi evdə sayğac üfüqi vəziyyətdə aşkarlandığı üçün 1 "qüsur aktı" tərtib edilib. Bundan əlavə, 515 sayğacın dövlət yoxlamasına göndərilməsi qərara alınıb.\nARDNŞ-nin "Azəriqaz" İstehsalat Birliyi təbii qazdan istifadə qaydalarının pozulmasının qarşısının alınmasına yönəlmiş tədbirlərini bundan sonra da davam etdirəcək.


Muzeydə “Reinkarnasiya – tarixi eksponatlar” sərgisi açılıb - AZƏRTAC – Azərbaycan Dövlət İnformasiya Agentliyi\nMayın 15-də Azərbaycan Milli Elmlər Akademiyasının Milli Azərbaycan Tarixi Muzeyində “Reinkarnasiya – tarixi eksponatlar” sərgisinin açılışı olub.\nAZƏRTAC xəbər verir ki, açılış mərasimində muzeyin direktoru, akademik Nailə Vəlixanlı sərgi ilə bağlı fikirlərini bildirib, onun əhəmiyyətini vurğulayıb.\nQeyd edilib ki, muzeyin qızıl fonduna daxil olan və stasionar ekspozisiyada nümayiş etdirilən tarixi eksponatlara gənc rəssam və heykəltəraşlar avanqard üslublu əsərlər vasitəsilə yenidən həyat veriblər. Məhz buna görə sərgi “Reinkarnasiya – tarixi eksponatlar” adlanır.\nAZERTAG.AZ :Muzeydə “Reinkarnasiya – tarixi eksponatlar” sərgisi açılıb


AVROPA ŞURASI PARLAMENT ASSAMBLEYASININ PAYIZ SESSİYASINDA\nSentyabrın 24-də Milli Məclisin Gənclər və İdman komitəsinin iclası keçirildi. Komitə sədri Ülvi Quliyev gündəlikdəki məsələləri təqdim etdi. Əvvəlcə, komitənin 2019-cu ilin yaz və növbədənkənar sessiyalarında fəaliyyətinin hesabatı verildi.\nSentyabrın 24-də Milli Məclisin Regional məsələlər komitəsinin payız sessiyasında ilk iclası keçirildi. İclası açan komitə sədri Arif Rəhimzadə yeni sessiyanın başlanması münasibəti ilə komitə üzvlərini təbrik etdi, qarşıdakı sessiyada onlara uğurlar arzuladı.


Bandunq konfransı — Vikipediya\n1950-ci illərin ortalarında Asiya və Afrikada bir sıra yeni müstəqil dövlətlər yarandı. Bu dövlətlərin xarici siyasəti və diplomatik fəaliyyəti beynəlxalq münasibətlərdə özünəməxsus yer tutmağa başladı.\n1947-ci ildə Dehlidə 26 ölkənin nümayəndələrindən ibarət keçirilən müşavirə Asiya ölkələrini əməkdaşlığa çağırırdı. Bu ölkələr bloklara qoşulmamaq xətti götürdülər. Həmin məqsədlə 1955-ci il aprelin 18-də Bandunq şəhərində konfrans çağırıldı. Konfrans İndoneziya prezidentinin nitqi ilə öz işinə başladı. O qeyd etdi ki, Asiya və Afrika yalnız birliyi saxlamaqla çiçəklənə bilər. Bu konfransda Türkiyə, Birma, Hindistan, İndoneziya, Pakistan, Seylon, Əfqanıstan, Kamboca, ÇXR, Misir, Mərakeş, Qızıl Sahil, İran, İraq, Yaponiya, İordaniya, Laos, Livan, Liberiya, Liviya, Nepal, Filippin, Səudiyyə Ərəbistanı, Sudan, Suriya, Tailand, VDR(keçmiş Vyetnam Demokratik Respublikası ), Yəmən və Cənubi Vyetnam nümayəndə heyətləri iştirak edirdilər.\nİlk dəfə olaraq keçmiş müstəmləkəçi dövlətlər öz maraqlarını əks etdirən məsələləri həll etmək üçün toplaşmışdılar. Bu, Bandunq konfransına xüsusi əhəmiyyət verdi. Konfransda dünyada baş verən dəyişiklikləri nəzərə alaraq müstəmləkəçiliyi tamamilə ləğv etmək fikirləri irəli sürüldü.\nKonfrans iştirakçıları siyasi, iqtisadi və mədəni məsələlər üzrə komitələr təsis etdilər. Gündəliyə aşağıdakı məsələlər daxil olundu:\n1) iqtisadi əməkdaşlıq;\n2) mədəni əməkdaşlıq;\n3) insan hüquqları və özünütəyinetməyə dair hüquqlar;\n4) asılı xalqların problemi;\n5) beynəlxalq sülh və əməkdaşlıq.\nYekdilliklə qəbul olunan son bəyannamədə konfrans Asiya və Afrika ölkələri arasında hərtərəfli əməkdaşlığın inkişafına və bu məqsədlə bir-birinə köməklik göstərməyə çağırdı. Konfransda qəbul olunan "Ümumdünya sülh və əməkdaşlığa yardım etmək haqqında qətnamə" xüsusi əhəmiyyət kəsb edirdi. Bu qətnamə müstəmləkəçiliyə son qoymaq qətiyyətini ifadə etdi və hərbi blokları pislədi.\nhttp://enfal.de/sosyalbilimler/b/009.htm Arxivləşdirilib 2013-04-07 at the Wayback Machine\nMənbə — "https://az.wikipedia.org/w/index.php?title=Bandunq_konfransı&oldid=5721055"\nLast edited on 18 yanvar 2021, at 06:00\nBu səhifə sonuncu dəfə 18 yanvar 2021 06:00 tarixində redaktə edilib.


نَزَلَتْ هذِهِ الاَيَةُ فِي النَّبِيِّ وَ اَمِيرِ الْمُؤْمِنِينَ وَ الْحَسَنِ وَ الْحُسَيْنِ وَ فاَطِمَةَ فَلَمّاَ قَبَضَ اللهُعَزَّ وَ جَلَّ كاَنَ اَمِيرَ الْمُؤْمِنِينَ ثُمَّ الْحَسَنَ ثُمَّ الْحُسَيْنَ... فَطاَعَتُهُمْ طاَعَةُ اللهِ وَ مَعْصِيَتُهُمْ مَعْصِيَةُ اللهِ\n"Təthir ayəsi Peyğəmbər, Əli, Həsən, Hüseyn və Fatimə barəsində nazil olmuşdur. Peyğəmbərin sağlığında ümmətə rəhbərlik onun özünə məxsus idi. Onun vəfatından sonra, bu məqam Əliyə keçdi. Buna əsasən, camaatın bu rəhbərlərə itaət etmələri Allaha itaət etmələri onlara qarşı istaətsizlik etmələri isə Allah qarşısındakı itaətsizlik etməkdir."\nYenə də xatırladırıq ki, bu kitabda nəzərdə tutduğumuz məsələ yalnız "Təthir" ayəsi və Peyğəmbərin zövcələri barəsində olan sair ayələrdir. Çünki bu ayələr yalnız o Həzrətin zövcələrinin vəzifələrini bəyan edir. Buna görə də onların mürtəkib olacağı çirkin əməllər onların əzabını, layiqli əməlləri isə onlara veriləcək savabı iki qat artırır. Həmçinin, 31-ci ayədə həmin məsələyə aşkar surətdə diqqət yetirilir və "ey qadınlar, bu göstərişlər sizin barənizdədir"-deyə, Həzrətin zövcələrinə buyurur ki, "لَسْتُنَّ كَاَحَدٍ مِنَ النِّساَءَِ "Siz adi qadınlar kimi deyilsiniz."\nİndi isə bu beş nəfərdən hər birinin ruhi əzəmət və paklığının hansı bir işlə mütənasib olduğunu araşdıraq. زörəsən pak və fəzilətlə dolu olan bir ailənin bütün üzvləri (bu paklığın səmərəli bir nəticə verməsi üçün) hamılıqla müsəlmanların rəhbəri olmalıdırmı, yoxsa, bu ailənin məcmusu İslamın taleyində mühüm rol ifa edir, amma hər biri öz vəzifəsinə müvafiq olaraq xüsusi bir vəzifəni öhdələrinə almışlar? Bu ailə, rəhbərliyinin son çağlarını yaşayan Rəsuli Əkrəm (səlləllahu əleyhi və alihi və səlləm) istisna olmaqla (çünki "Təthir" ayəsi Həzrətin ömrünün axırlarında nazil olmuşdu) bir ata, bir ana və iki övladdan təkşil olunmuşdurmu?\nوَ السَّلاَمُ عَليَ اُمِّ الاَئِمَّةِ النُّقَباَءِ النُّجَباَءِ فاَطِمَةَ الزَّهْراَءِ وَ عَليَ اَبِيهاَ وَ بَعْلِهاَ وَ بَنِيهاَ\n"Ənbiya" surəsi, ayə…10\n"Qəsəs" surəsi, ayə…6\n"Rum" surəsi, ayə…28\n"Rəd" surəsi, ayə…4\n"Züxrüf" surəsi, ayə…3\n"Ənfal" surəsi, ayə…22\n"Əraf" surəsi, ayə…179\n"Bəqərə" surəsi, ayə…171\nSurət–fərqləndirici əlamət (fəsl), maddə isə cinsdir. Yəni insan sair heyvanlarla maddədə şərikdir, yalnız surət ilə, yəni əql, külliyyatı dərk etmə qüvvəsi ilə seçilir.\n"Loğman" surəsi, ayə…20\n"Nəhcül bəlağə"nin şərhi, (İbni Əbil Hədid) kitabın əvvəlindəki xütbə\n"Nisa" surəsi, ayə…95\n"Bəqərə" surəsi, ayə…3\n"Zümər" surəsi, ayə…9\n"Bəqərə" surəsi, ayə…75\n"Ali İmran" surəsi, ayə…61\n"Nur" surəsi, ayə…61\n"Bəqərə" surəsi, ayə…27\nMüşriklər Peyğəmbərimizi öldürmək üçün 40 cəngavər hazırladılar. Onlar, Peyğəmbəri yatdığı yerdə öldürməyi qərara aldılar. Bundan xəbər tutan Peyğəmbər Əli (əleyhissalam)-a onun yerində yatmağı təklif etdi ki, düşmənlər elə bilsin yatan Peyğəmbərdir. Əli (əleyhissalam) bu təklifi səmimi qəlbdən qəbul etdi. (Çünki həm Peyğəmbərin canı, həm də İslam xətərə düşmüşdü.) Peyğəmbər isə məxfi olaraq Məkkədən Mədinəyə tərəf hərəkət etdi. (Mütərcimdən.)\n"İştira" isə yəşrinin deyil, "yəştərinin" köküdür. (Mütərcimdən.)\n"Nisa" surəsi, ayə…74\n"Yusif" surəsi, ayə…208\n"Əhzab" surəsi, ayə…33\nƏrəb dilində 14 əvəzlik vardır ki, "siz" əvəzliyi qadınlar üçün işlənərsə, „ÔÊÒÓ "kunnə", kişilər üçün işlənərsə „ÔÂÚ "kum" formasında gəlir.\n"Bihar", 6-cı cild\n"Biharül-ənvar", 6-cı cild\n"Qamusur-rical", 4-cü cild, səh.256\n"Nəhcül bəlağə"nin şərhi, (İbni Əbil Hədid), 6-cı cild səh.219\n"Qamusur-rical", 6-cı cild, səh 3.\n"Nəhcül-bəlağə"nin şərhi (İbni Əbil Hədid), 6-cı cild, səh.7\n"Nəhcül-bəlağə"nin şərhi (İbni Əbil Hədid), 6-cı cild, səh.11-12.\nTəbərsi "Ehticac" kitabında İmam Baqir (ə)-dan da bir hədis nəql edərək yazır ki, Əli (ə) 6 nəfərlik şurada özünün xilafətə hamıdan artıq layiqli olduğunu göstərən bir dəlil də qeyd etmişdir. O dəlil də məhz "Təthir" ayəsidir.\n"Qamusür-rical", 6-cı cild, səh.20\nSünnülərin Qurani Kərimdən sonra altı ən mötəbər kitablarına "Sihahi-sittə" (altı səhih kitab) deyirlər ki, hər kitabın özünə məxsus adı vardır.\nXəvaric–Məsum və adil imamın əleyhinə qiyam edən bir tayfadır ki, əsası "Siffeyn" müharibəsində qoyulmuşdur.\n"Ğayətül-məram" (Bəhrani) səh.287\n"Əl-Burhan" təfsiri, 3-cü cild.\n"Əl-mizan" təfsiri, 12-ci cild, səh.374\n"Əl-bəyan" təfsiri, əvvəlinci çap, səh.64\n"Əl-mizan" təfsiri, 12-ci cild, səh. 127 Süveyd ibni Qəflətin rəvayəti.\n"Əl-bəyan", birinci çap.\n"Əl-mizan" təfsiri, 12-ci cild səh.127\n"Əl-bəyan", 2-ci cild, səh.277\n"Təbərrəcnə" felinin kökü bəlkə də farsca olan bürc sözündən alınmışdır, bu halda ayənin mənası belə olar ki, "küçələrə baxan otaqlardan".\nİstidrad–haqqında bəhs edilən mövzudan başqa bir mövzuya keçib, sonra isə bir daha əvvəlinci mövzuya qayıtmağa deyilir.\n"Yusif" surəsi ayə…28 və 29\n"Nəml" surəsi, ayə…34 və 35\n"Bəqərə" surəsi, ayə…73, 74, 75\n"Əli Həsəni vurdu" cümləsində "Əli" fail, "vurdu" fel, "Həsəni" isə məful adlanır. Məful Azərbaycan dilində kimi? nəyi? sualına cavab verən nitq hissəsinə deyilir (tamamlıq). Müt.\n"Ənam" surəsi, ayə…151\n"Qamusür-rical", 6-cı cild, səh.402\nƏrəb dilində buna əhd əlif-lamı deyilir. Yəni müəyyən bir şey danışanın və dinləyicinin zehnində əvvəlcədən məlum olur, onu göstərmək üçün "filan gün filan yerdəki şey" əvəzinə onun əvvəlinə əlif-lam gətirilir və mənası da həmin şeyə işarə edilir. Mütərcimdən.\n"Hud" surəsi, ayə…73\n"Təfsiri ibni Kəsir", 3-cü cild səh.484\n"Təfsiri ibni Kəsir", 3-cü cild, səh.485\n"Təfsiri nurus-səqələyn", 4-cü cild, səh.277\nMərhum Əllamə Mücahid Seyyid Şərəfüddin şərif risaləsi olan "Əl-kəlimətul ğərra"da deyir… "Ənəs ibni Malik nəql etdiyi rəvayətdə, Əhməd Hənbəlin "Müsnəd"ində (3-cü cild, səh.259) və çoxlu ravilər də öz kitablarında qeyd etmişlər ki, Peyğəmbəri Əkrəm (s) altı ay müddətində sübh namazı üçün evdən çıxarkən Fatimənin evinin qarşısından keçəndə "Əssəlatu, ya Əhləl-beyt", deyər, bunun ardınca da "Təthir" ayəsini tilavət edərdi. İbni Abbas rəvayətdə bu işin yeddi ay davam etdiyini qeyd edir. Nəbhani və başqalarının rəvayətlərində isə bu işin 8 ay davam etdiyini qeyd edirlər.\n"Nurus-səqəleyn" təfsiri, 4-cü cild, səh.277 (Əbu Səid Xudridən nəqlən)\nYenə orada, səh.276\n"Nurus-səqəleyn" təfsiri, 4-cü cild, səh.273\n"Nurus-səqəleyn" təfsiri, 4-cü cild, səh.271\n"Təfsiri-ibni Kəsir", 3-cü cild, səh.483 və əvvəldə qeyd olunan sair mötəbər mənbələr.\n"Nurus-səqəleyn" təfsiri, 4-cü cild, səh.273 (Əbdürrəhman ibni Kəsirdən rəvayəti).


Bu gün müəllimlərin işə qəbulu ilə bağlı imtahanlar başlayır – Telebe.az\nBu gün müəllimlərin işə qəbulu ilə bağlı imtahanlar başlayır\nBu gün Azərbaycanda 2012/2013-cü tədris ili üçün orta məktəblərin və peşə liseylərinə müəllimlərin işə qəbulu ilə bağlı imtahanların keçirilməsinə başlanılıb.\nTəhsil Nazirliyindən APA-ya verilən məlumata görə, imtahanlarda hər bir namizədə 35 sual təqdim ediləcək. Sualların 25-i uyğun ixtisaslar üzrə ümumtəhsil məktəbləri ucun fənn proqramının məzmununa, 5-i təlim strategiyaları və məktəbdaxili qiymətləndirmə qaydalarına, 5-i isə məntiq və ümumi dünyagörüşünə aid olacaq. Sualların cavablandırılmasına 60 dəqiqə vaxt ayrılacaq. Hər bir düzgün cavab 1 balla qiymətləndiriləcək və düzgün cavabların sayına uyğun bal kompüterin ekranında göstəriləcək.\nMüəllimlərin işə qəbulu üzrə imtahanlar avqustadək davam edəcək. Müsabiqəyə ümumilikdə 15467 nəfər buraxılıb. Müsabiqəyə buraxılanların arasında ibtidai sinif müəllimi işləmək istəyənlərin sayı üstünlük təşkil edir. Ölkə üzrə müsabiqəyə buraxılanların 3764 nəfəri ibtidai sinif, 2731 nəfəri ingilis dili, 2160 nəfəri Azərbaycan dili və ədəbiyyatı, 1483-ü riyaziyyat, 1112 nəfəri tarix fənni üzrə müəllim işləmək üçün elektron ərizə təqdim edib. Ən çox vakant yerin olduğu coğrafiya fənni üzrə 636 nəfər müsabiqəyə buraxılıb. Növbəti tədris ili üçün Azərbaycanın orta məktəblərində və peşə liseylərində ən çox coğrafiya, ən az isə rus dili və ədəbiyyatı müəlliminə tələbat var.\nBakıda ən çox fiziki tərbiyə (45 yer), ibtidai sinif (39 yer), ingilis dili (37 yer), informatika (25 yer), riyaziyyat (23 yer) müəllimlərinə tələbat var. Azərbaycanın rayon və şəhərlərindəki orta məktəblərdə ən çox coğrafiya (407), kimya (373 yer), biologiya (341 yer), Azərbaycan dili və ədəbiyyatı (326 yer), fizika (281 yer), riyaziyyat (248 yer), tarix (243 yer) fənni üzrə müəllimlərə ehtiyac duyulur.\nÜmumilikdə bu il orta məktəblərdə və peşə liseylərində 3270 vakant müəllim yeri üzrə müsabiqə aparılacaq. Onların 293-ü Bakı şəhəri, 2977-si isə respublikanın digər rayon və şəhərləri üzrədir. Vakant müəllim yerlərinin yalnız 48-i peşə liseylərinin payına düşür. Onların 16-sı Bakıdakı, 32-si isə respublikanın digər rayon və şəhərlərindəki peşə liseylərindədir.\nSaxta sənədi olanlar müəllimlər işə qəbul müsabiqəsindən keçə bilməyəcəklər


Burdasız: Əsas səhİfə İslamİ aylar Məhərrəm Məhərrəm yazıları "Xoş olsun bu torpağın halına ki, bəziləri bu torpaqdan sorğu-sualsız behiştə gedəcəklər!"\nHicrətin altıncı ilində Əli (ə) Siffeyn müharibəsinə gedərkən bir az Kərbəla torpağı götürüb iylədi və dedi: "Xoş olsun bu torpağın halına ki, bəziləri bu torpaqdan sorğu-sualsız behiştə gedəcəklər!"\nKərbəla torpağı hələ qədim zamanlardan, hətta İsadan (ə) da qabaq yaşayış məskəni olmuşdur. Kərbəla kəndlər və abad məntəqələrin mərkəzində yerləşmiş, həmin məntəqədə Nəvaris, Qaziriyyə, Neynəva adında, həmçinin Şam şəhəri ilə Fərat çayı arasında bir neçə kənd olmuşdur.\nKərbəla torpağının bir sıra başqa adları da olmuşdur: Şatil-Fərat, Niyrə, Qudsiyyə, Ərzullahil-muxtar (Allahın seçdiyi yer), Hir və Tif.\n"Kərbəla" sözünün mənşəyinə gəlincə Qazi Nurullah Dustəri və bəzi digər alimlər bu sözün "Kərbələh"dən alındığını qeyd edərək üç məna sadalayıblar:\nSüstlük. Çünki, Kərbəla torpağı sabit iqlim şəraiti olan bir yer olub;\nBuğda və digər dənli bitkiləri daş və digər artıq şeylərdən təmizləmək. Kərbəla torpağı da daşsız-kəsəksizdir;\nHəmin torpaqda çox bitən bir otun adıdır.\nBəziləri bu kəlmənin "kərb" və "bəla" sözlərindən təşkil olunduğunu ehtimal edir. Bu iki sözün də mənası qəm-qüssə deməkdir.\nİmam Hüseyn (ə) sual etdi ki, bu torpağın adı nədir? Dedilər: "Kərbəla". Həzrət (ə) buyurdu: "Allahım! Bəla və qəm-qüssədən sənə pənah aparıram!"\nDeyirlər ki, həzrət Nuh (ə), Musa (ə), İsa (ə), İbrahim (ə), İsmail (ə), həmçinin Adəm (ə) də yerə endikdən sonra Kərbəladan keçiblər. Onlar hər zaman bu torpaqdan keçərkən xeyli çətinliklə üzləşmişlər. Səbəbini soruşanda cavab olaraq eşidərdilər ki, sonuncu Peyğəmbərin (s) nəvəsi bu torpaqda qətlə yetiriləcək.\nKərbəla torpağı mənbəyini Fərat çayından götürən Hüseyniyyə çayının qərb tərəfində yerləşir. İraqın ən məhsuldar torpağı olmaqla, hər növ əkinçilik üçün əlverişlidir.\nİmam Hüseyn (ə) ziyarətgahının tarixi\nŞeyx Tusinin "Əmali" kitabında yazdığı rəvayətlərdən anlaşılır ki, Əməvilərin hakimiyyəti zamanında imam Hüseynin (ə) qəbrinin üzərində Muxtar və onun dostlarının düzəltdikləri bir sıra qəbirüstü nişanələr mövcud olmuşdur. Bu nişanələr hicrətin 64-cü ilindən 72-ci ilinə qədər qorunmuşdur.\nİmam Hüseynin ziyarətinin keyfiyyətini bəyan edən hədislərdən anlaşılır ki, Bəni-Üməyyə hakimiyyətinin son dövrlərində o həzrətin (ə) qəbrinin üstündə bəzi tikililər və məscid mövcud olmuşdur. Abbasi xəlifələrinin, xüsusən də, birinci Abbasi xəlifəsi olan Səffahın zamanında vəziyyət bir az da yaxşılaşdı, təmir işləri həyata keçirildi. Baxmayaraq ki, həm Bəni-üməyənin, həm də Abbasilərin dövründə Həzrətin qəbrinin dağıdılması halları da baş vermişdi. Məsələn, Harun ər-Rəşid ziyarətə gələnlərə əziyyət verərdi. Hətta yadigar kimi saxlanılmış Sidr ağacını kəsdirib İmamın (ə) qəbrinin yerini şumlatdırdı, ətrafdakı tikililəri dağıtdı.\n236-cı hicri ilində Mütəvəkkil Abbasi Həzrətin qəbrinin yerini şumladı, oraya su buraxdırdı, amma möcüzə baş verərək su qəbri dağıtmadan kənardan axdı. Həmin miqdar, yəni suyun kənara çəkildiyi hissə Hüseynin məzarı hesab olunur ki, namaz qılan həmin yerdə namazını qəsr və ya tamam qılmaqda ixtiyar sahibidir. Amma bəziləri bu hökmü oradakı məscidə, bəziləri də bütün Kərbəlaya şamil edirlər. Qəmqamın tarixi və Şeyx Tusinin "Əmali" kitabında qeyd edilir ki, Mütəvəkkil Abbasi öz hakimiyyəti zamanı həmin vəhşi əməlini 17 dəfə təkrarlamışdır. 247-ci ildə həccə gedən Əbdullah ibn Rabiyə deyir: "Mən həcdən qayıdarkən ziyarət məqsədilə Kərbəlaya getdim, amma imam Hüseynin (ə) qəbri-şərifindən heç bir əsər-əlamət görmədim. Oranı tamamilə su basmışdı. Öz əsamla nə qədər axtarsam da qəbri tapa bilmədim".\nMütəvəkkil Abbasi hicri təqvimilə 247-ci ilin şəvval ayında oğlu Müntəsir tərəfindən Cəhənnəmə vasil edildi. Müntəsir Əli (ə) tərəfdarları ilə yaxşı davranırdı. Ondan sonra hakimiyyətə Əzudud-dövlət Deyləmi gəldi və o, da ehtiramla davranaraq qəbirlərin əvvəlki vəziyyətini bərpa etdi. 371-ci ildə qəbirlərin üzərində gümbəzlər tikdirdi, fil sümüyündən zərih düzəltdirib imam Hüseynin (ə) qəbrinin üzərinə qoydurdu.\n767-ci hicri ilində poladdan düzəldilmiş çərbənd qəbrin üzərinə qoyuldu. Padşahların zamanında bu çərbəndlər dəyişdirilib xəzinələrdə saxlanılırdı. Şah İsmayıl Səfəvinin zamanında onun əmrilə həmin çərbəndin oxşarları düzəldilərək İmam Musa Kazım (ə) və İmam Muhəmməd Təqinin (ə) qəbirlərinin də üzərinə qoyuldu.\nHicrətin 926 və 932-ci illəri arasında altı il müddətinə çərbəndlər düzəltdirildi. Birini imam Əlinin (ə), digərini isə imam Hüseynin (ə) qəbrinin üzərinə qoydular. Əvvəlki çərbəndlərin uzunluğu 4 m, eni 3,1 m olmuşdur. Həmin çərbəndlər bu heyrətamiz işdə böyük zəhmətlər çəkmiş usta Səni Xatəmin əl işləri olmuşdur.\nHicrətin 914-cü ilində Şah İsmayıl Səfəvi Bağdadı fəth edəndən sonra Kərbəlanı ziyarət etdi. O, imam Hüseynin (ə) zərihinin ətrafına qızıldan bəzəklər vurdurub hərəmə 12 qızıl qəndil hədiyyə etdi. Həmçinin gümüşdən düzəldilmiş bir zərihi də müqəddəs ziyarətgaha bağışladı. 932-ci ildə həmin zərihin düzəldilməsi başa çatandan sonra Şah İsmayıl bir gecə Həzrətin hərəmində qalıb, oradan Hiləyə, daha sonra isə Nəcəfə getdi.\nQacarilərin zamanında imam Hüseynin (ə) günbəzi üç dəfə qızıl suyuna çəkilmişdir. Birinci dəfə hicrətin 1207-ci ilində Ağa Məhəmməd şah Qacar tərəfindən, ikinci və üçüncü dəfə isə Fətəli şah Qacar tərəfindən. Fətəli şah 1214-cü hicri ilində gümüşdən bir zərihi də hərəmə hədiyyə etdi və o zərih indiyə qədər qalmaqdadır. Baxmayaraq ki, vəhhabilər ona ciddi zərər yetirmişlər. Belə ki, miladi 1801-ci ildə vəhhabilər Kərbəlaya hücum edib 3000-dən çox insanı qətlə yetirdilər. İmam Hüseynin (ə) sənduqəsini dağıdıb türbədəki qiymətli əşya və hədiyyələri qarət etdilər.\nMüqəddəs Kərbəla torpağına edilmiş bu vəhşi hücumlar, dağıntı və qarətdən sonra Fətəli şah Qacar Şeyx Cəfər Kaşiful-Ğitanın köməyilə çox böyük təmir işləri həyata keçirtdi. Ondan sonra Məhəmməd Əli Mirzə də bəzi təmirlər apardı. Daha sonra Nəsrəddin şah Qacar hicrətin 1273-cü ilində hərəmdə zərgərlik işini həyata keçirtdi. Hicrətin 1355-ci ilində Kərbəlanı ziyarət edən Sultan Tahir Seyfəddin İsmaili əmr etdi ki, imam (ə) Hüseynin zərihini xalis gümüşdən hazırlasınlar. Bu zərihin düzəldilməsi 1358-ci ildə başa çatdı və qəbrin üzərinə qoyuldu.\nİmam Hüseynin (ə) ziyarətinin fəziləti\nHədislərdə imam Hüseyni (ə) ziyarət etməyin günahların bağışlanmasına səbəb olduğu qeyd olu-nur. Bəzi hədislərdə bu ziyarət qul azad etməyə, həcc, ümrə və cihada bərabər tutulmuşdur.


Fatih Terim bu gün istefa verəcək » Qlobal.Az\nFatih Terim bu gün istefa verəcək\n"Qalatasaray"ın baş məşqçisi Fatih Terim bu gün istefa verəcək. Qaynarinfo xəbər verir ki, "İmperator" bu gecə "Kayserispor"la baş tutacaq oyundan sonra istefasını açıqlayacaq.\nDursun Özbekin vaxtında baş məşqçi təyin olunan Fatih Terim imzanı 20 yanvara qədər atdığını bildirərək klubdakı seçkiləri işarə etmişdi. Həmin seçkidə Dursun Özbek məğlub olub, Mustafa Çingiz yeni prezident seçilib.\nFatih Terim bu gün etik qaydalara uyğun olaraq istefa verəcək. Mustafa Çingiz isə namizədliyini açıqladığı gün Fatih Terimlə işləyəcəyini bildirmişdi. Üstəlik "İmperator"un yaxın dostu Abdurrahman Albayrak yenidən "Qalatasaray"da vəzifə alacaq. Bu səbəbdən Fatih Terimin istefası qəbul edilməyəcək.


Ruhun bir bədəndən başqasına keçməsi mümkündürmü ? | Bildirchin.az\nAna səhifə Maraqlı məlumatlar və faktlar Ruhun bir bədəndən başqasına keçməsi mümkündürmü ?\nRuhun bir bədəndən başqasına keçməsi mümkündürmü ?\nDini mətnlərdə buna “tənasüx” deyirlər. Dünyəvi ədəbiyyatda “reinkarnasiya” adı ilə tanınır. Bu əqidə əsasən, qeyri-səmavi, bütpərəst şərq dinlərinə (hinduizm, caynizm, sintoizm, daosizm) xasdır. İslamda tənasüx batil sayılır. Çünki ruh hər şəxsin fərdi xüsusiyyətidir, insanın mahiyyətidir. Ruhun bir bədəndən başqa bədənə keçməsi mümkün deyil. Çünki bu halda həm Allahın ədalətsiz olduğunu, həm də axirət aləminin, qiyamətin, cənnət və cəhənnəmin yoxluğunu qəbul etməliyik.\nƏgər ruh bir bədəndən başqa bədənə keçərsə, axirətdə ona hansı bədəndəki həyatına görə əvəz veriləcək ? Əgər ruhun yaşadığı həyatlardan birinə görə ona cəza verilsə, o biri “həyat mərhələlərinə” qarşı zülm edilmiş olar. Bu isə ilahi ədalətlə bir araya sığmaz.\nƏvvəlki MəqaləNiyə Aya baxanda salavat çevirirlər ?\nSonrakı MəqaləBu heyvanlar həqiqətən gülürlər (Fotolar)


20:23 22 Yanvar 2021\n12:45 22.07.2016 Qısa URL\nAzərbaycan millisi qrupda 2-ci yeri tutaraq, yarımfinala vəsiqə qazanıb. Növbəti mərhələdə basketbolçularımızın rəqibi A qrupunun birincisi, Moldova seçməsi olacaq.\nBAKI, 22 iyul — Sputnik. Kiprin Nikosiya şəhərində yeniyetmə basketbolçular arasında Avropa çempionatının C divizionunda mübarizə davam edir. Basketbol Federasiyasının mətbuat xidmətindən Sputnik-ə verilən məlumata görə, A qrupunda yarışan Azərbaycanın U-16 yığması növbəti oyununu keçirib.\nSamit Quluzadənin yetirmələri qrup mərhələsinin son matçında Malta komandasıyla qarşılaşıb. Görüş basketbolçularımızın böyük hesablı qələbəsiylə yekunlaşıb — 81:33. Komandamızın heyətinə Papuna Kirtadze 16 xalla oyunun ən məhsuldar oyunçusu olub.\nBeləliklə, Azərbaycan millisi qrupda 2-ci yeri tutaraq, yarımfinala vəsiqə qazanıb. Növbəti mərhələdə basketbolçularımızın rəqibi A qrupunun birincisi, Moldova seçməsi olacaq. Həmin qarşılaşma iyulun 23-də keçiriləcək.\nbasketbol, Nikosiya, Kipr, Malta, yığma, komanda, Azərbaycan


Azərbaycan Mərkəzi Bankının əməkdaşları barəsində çıxarılan hökm dəyişdirilib\n19 Yanvar 2010 10:45 (UTC+04:00)\nAzərbaycan, Bakı, 19 yanvar / Trend , müxbir H.Bağırov/\nAzərbaycan Mərkəzi Bankının əməkdaşlarının apelyasiya şikayətinə baxılıb və onlar barəsində çıxarılan hökm dəyişdirilib.\nTrend -un məlumatına görə, bu gün Bakı Apelyasiya Məhkəməsində Mərkəzi Bankın saxlanc şöbəsinin müdirəsi Firəngiz Hacıyevanın, kassa-əməliyyat şöbəsinin müdiri Ərşad Cəlilovun, xəzinədarlar Şəhnaz Səmədovanın, Nazilə Bağırovanın, Könül İsmayılovanın və Səbinə Məmmədovanın apelyasiya şikayəti üzrə qərar elan edilib.\nQərara görə, Ağır Cinayətlərə Dair İşlər üzrə Məhkəmənin hökmü dəyişdirilib. Məhkəmə Cəlilova qarşı təyin edilmiş cəzanı dəyişdirərək, onun barəsində 4 il azadlıqdan məhrumetmə cəzası təyin edib. Digər təqsirləndirilən şəxslərin barəsində olan hökm qüvvədə saxlanılıb.\nAğır Cinayətlərə Dair İşlər üzrə Məhkəmənin hökmü ilə Hacıyeva 3 və Cəlilov əmlakı müsadirə olunmaqla 6, Şəhnaz Səmədova 8, Nazilə Bağırova 8 və İsmayılovaya 8 il azadlıqdan məhrum etmə cəzası, Məmmədovaya isə 2 il şərti cəza verilmişdi.\nHacıyeva və Cəlilov 2, Məmmədova 1, digərləri isə 3 il müddətinə dövlət qulluğunda vəzifə tutmaq hüququndan məhrum ediliblər.\nHəmin şəxslər Mərkəzi Bankdan 2003-cü ildən 2008-ci ilə qədər 7 milyard (köhnə Azərbaycan manatı ilə) manat mənimsəyiblər.\nÖtən ilin dekabrında Milli Təhlükəsizlik Nazirliyinin keçirdiyi əməliyyat tədbirləri nəticəsində dəstə üzvləri tutulmuşdu.\nMərkəzi Bankın saxlanc şöbəsinin müdirəsi Firəngiz Hacıyeva və kassa-əməliyyat şöbəsinin müdiri Ərşad Cəlilov, xəzinədarlar Şəhnaz Səmədova, Nazilə Bağırova və Könül İsmayılova Cinayət Məcəlləsinin vəzifə səlahiyyətlərindən sui-istifadə (308.2), mənimsəmə və ya israf etmə (179.3.2), rəsmi sənədləri, ştampları, möhürləri oğurlama və ya məhv etmə (326), Səbinə Məmmədova isə səhlənkarlıq (314.2-ci ) maddələri ilə ittiham olunublar.


Ukrayna azərbaycanlılarının IV Forumu keçirilib – Kiyevdə – www.qaraqoyunlu.com\nUkrayna azərbaycanlılarının IV Forumu keçirilib – Kiyevdə\nKiyevdə Ukrayna azərbaycanlılarının IV Forumu keçirilib. “Ukraynada Azərbaycan diasporunun lobbi fəaliyyətinin əhəmiyyəti və sahibkarların diaspora inteqrasiyası” mövzusuna həsr olunmuş və “Azərbaycan naminə bir olaq” devizi altında baş tutan tədbir “Ukrayna azərbaycanlılarının birləşmiş diasporu” (UABD) Ümumukrayna İctimai Təşkilatı (ÜİT) tərəfindən təşkil edilib. Forum ilk dəfə olaraq sosial şəbəkələrdə və “YouTube”da birbaşa yayımlanıb.\nTədbirdən əvvəl UABD-nin sədri, Dünya Azərbaycanlılarını Əlaqələndirmə Mərkəzinin rəhbəri Hikmət Cavadov AZƏRTAC-a müsahibəsində deyib ki, bütün dünyada yaşayan azərbaycanlılar müasir informasiya-kommunikasiya vasitələrindən istifadə etməklə foruma qoşularaq öz təklif və tövsiyələrini bildiriblər.\nForumda ölkəmizin Kiyevdəki səfirliyinin əməkdaşları, Azərbaycandan və Avropa İttifaqı ölkələrindən gəlmiş qonaqlar, sahibkarlar, UABD-nin təmsilçiləri, Azərbaycanın başqa diaspor təşkilatlarının Ukraynanın bütün regionlarında yaşayan və biznes fəaliyyəti ilə məşğul olan nümayəndələri iştirak ediblər.\nƏvvəlcə iki dost ölkənin dövlət himnləri səslənib.\nAzərbaycanın Ukraynadakı səfiri Azər Xudiyev tədbirdə çıxış edərək qarşıdan gələn Dünya Azərbaycanlılarının Həmrəyliyi Günü münasibətilə həmvətənlərimizə təbriklərini çatdırıb, Ukraynada diaspor təşkilatlarını bir monolit struktur şəklində birləşməyə, azərbaycanlıların bu ölkənin cəmiyyətinə inteqrasiyası üçün sistemli və ardıcıl fəaliyyətə çağırıb. Səfir, həmçinin Azərbaycan icmasının ən layiqli nümayəndələrinin Ukrayna dövlətinin qanunverici orqanlarına, yerli özünüidarə strukturlarına irəli çəkilməsinin zəruriliyini vurğulayıb.\nA.Xudiyev Ermənistan-Azərbaycan, Dağlıq Qarabağ münaqişəsi barədə həqiqətlərin yerli media-strukturlar vasitəsilə Ukrayna ictimaiyyətinə çatdırmağın əhəmiyyətini xüsusi vurğulayıb.\nÇıxışının sonunda diplomat Forumun bütün iştirakçılarına uğurlar arzulayıb və onları Azərbaycan xalqının ümummilli lideri Heydər Əliyevin anım günü münasibətilə ölkəmizin Ukraynadakı səfirliyi tərəfindən təşkil edilmiş konsertə dəvət edib. Konsert dekabrın 11-də P.İ.Çaykovski adına Ukrayna Milli Musiqi Akademiyasının böyük zalında olacaq.\nForumda diaspor fəaliyyətinin daha da təkmilləşdirilməsi, dünya azərbaycanlılarının sonuncu qurultayında Prezident İlham Əliyevin verdiyi tövsiyələrin reallaşdırılması məsələləri müzakirə edilib.\nTədbir iştirakçıları informasiya sahəsində uğurlu fəaliyyət, sosial şəbəkələrdə fəallıq, Ukrayna mediasında Azərbaycan reallıqlarının təbliği kimi məsələlərə xüsusi diqqət yetiriblər. İştirakçılara, həmçinin Azərbaycanın turizm potensialını təbliğ etmək, ölkəmizdə hökm sürən multikulturalizm və tolerantlıq mühiti haqqında informasiyaların Ukrayna ictimaiyyətinə çatdırmaq məsləhət görülüb, bizneslə məşğul olan həmvətənlərimizə isə Azərbaycan bazarına sərmayə qoymaq təklif edilib.\nHikmət Cavadov Ukraynada Azərbaycan diasporunun sıx birləşməsi işinə verdiyi sanballı şəxsi töhfəyə görə “Dədə Qorqud” Milli Xeyriyyə Fondunun “Vətən Oğlu” qızıl medalı ilə təltif olunub. Mükafatı Fondun rəhbəri, “Azərbaycan Dünyası” beynəlxalq jurnalının redaktoru Eldar İsmayılov təqdim edib.\nÖz növbəsində H.Cavadov diasporun fərqlənmiş üzvlərinə UABD-nin fəxri fərmanlarını təqdim edib.\nForum çərçivəsində UABD və İsveç Azərbaycanlıları Konqresi arasında əməkdaşlıq haqqında memorandum imzalanıb. Sənədi Azərbaycan diaspor təşkilatlarının rəhbərləri Hikmət Cavadov və Emil Mirzəyev imzaladılar.\nForumun yekunlarına əsasən bəyannamə qəbul edilib.\nTədbir tanınmış müğənni Cəfər Behbudovun və “Qafqaz” xalq rəqsləri ansamblının iştirakı ilə konsertlə başa çatıb.\nTagged Kiyev Ukrayna azərbaycanlılarının IV Forumu\nİtaliyanın yeni baş nazirinin adı açıqlandı\nƏrdoğan nazirləri bir yerə topladı – Təcili iclas


Bakı Dövlət Universitetində “Mən öz gələcəyimi seçirəm” mövzusunda seminar keçirilib\nAna səhifə » Qəzetin pdf formatı\t» Bakı Dövlət Universitetində “Mən öz gələcəyimi seçirəm” mövzusunda seminar keçirilib\nBakıda keçirilən Narkotiklərlə Mübarizə üzrə XXXVI Beynəlxalq Konfrans çərçivəsində aprelin 15-də Bakı Dövlət Universitetində “Mən öz gələcəyimi seçirəm” mövzusunda seminar təşkil edilib.\nAZƏRTAC xəbər verir ki, seminarda Amerika Birləşmiş Ştatlarının Narkotiklərlə Mübarizə İdarəsinin San-Dieqo şəhərində fəaliyyət göstərən əməkdaşı, IDEC Konfransının “Tələbatın Azaldılması Təhsil Proqramı”nın təşkilatçısı Rokuelle Herron mühazirə oxuyub.\nƏvvəlcə Bakı Dövlət Universitetinin rektoru Elçin Babayev çıxış edərək müasir dövrün sosial bəlalarından olan narkomaniya və onun fəsadları, gətirdiyi faciələr barədə danışıb. Rektor narkomanlığın yayılması ilə mübarizənin gücləndirilməsi, onun qarşısının alınması üçün maarifləndirici tədbirlərin keçirilməsinin əhəmiyyətini vurğulayıb. O, narkotiklərin qanunsuz dövriyyəsi və narkomanlığın yayılmasının qarşısının alınması, narkomanlığa düçar olanların müalicə edilməklə sağlam həyata qaytarılması tədbirlərinin önəmini qeyd edib.\nTarix: 15-04-2019 |


Cənubi Koreyanın DeepBrain şirkəti real insanların rəqəmsal kopyalarını yaradır (VİDEO) | Technote.az\nCənubi Koreyanın DeepBrain adlı şirkəti real insanların rəqəmsal kopyalarını yaratmaq ilə məşhurdur. İndi isə şirkət növbəti investisiya raundunu uğurla başa vurub və bunun nəticəsində 44 milyon dollar investisiya əldə edib. Sözügedən şirkət süni zəka elementlərinə sahib patentləşdirilmiş alqoritmlər əsasında hazırlanan qeyri-adi məhsul satmaqla məşğuldur. Söhbət, real insanın rəqəmsal kopyasından gedir. DeepBrain şirkəti real insanın mimikasını, danışıq tərzini və əl-qol hərəkətlərini kopyalayır. Daha sonra kopyalanmış elementlər real insanın rəqəmsal kopyasına inteqrasiya olunur və nəticədə rəqəmsal kopya fərdi həyatını sürə və real insanın müəyyən tapşırıqlarını yerinə yetirə bilər. Sözügedən texnologiyanın yaradıcılarının fikirlərinə əsasən bu cür rəqəmsal kopyalar xəbər telekanalları, siyasətçilər, banklar və satışla məşğul olan şirkətlər üçün uyğun olacaqlar.\nDeepBrain-in yaratdığı texnologiyanın bariz nümunəsi kimi Cənubi Koreya prezidenti Mun Çje İn-in rəqəmsal kopyasını göstərmək olar. Şirkət onun dəqiq rəqəmsal kopyasını yaratmaq üçün prezidentin ictimai çıxışlarından istifadə edib. Nəticədə prezidentin yaradılmış rəqəmsal kopyasını ictimai çıxışlarda istifadə etmək olar. Rəqəmsal kopya ictimai çıxışları reallaşdıran zaman əsl prezident isə digər işlərini yerinə yetirə bilər. İnsanlar əsl prezident ilə rəqəmsal kopya arasında fərqi anlaya bilməyəcəklər. Lakin prezidentin rəqəmsal kopyası bu texnologiyanın sadəcə imkanlarını sərgiləyən faktordur. DeepBrain bildirib ki, o, prezidentin rəqəmsal kopyasından öz mənfəətləri üçün istifadə etmək niyyətində deyil.\nMicrosoft ölmüş insanların virtual kopyalarını yaratmağa imkan verəcək texnologiya üzərində çalışır\nDeepBrain hər hansısa bir şirkətdən sifariş qəbul edəndən sonra o, rəqəmsal kopyası yaradılacaq şəxsi öz studiyasına dəvət edir. Daha sonra həmin şəxs eyni anda bir neçə kamera tərəfindən skan edilir. Skan prosesi zamanı şəxs öncədən hazırlanmış mətni oxumaqla məşğul olur. Mətni oxuyan zaman o, müxtəlif əl hərəkətlərini də sərgiləyə bilər. Məlumatların yazılmasından sonra şirkət onları machine learning üçün istifadə edir. Süni zəka öz növbəsində rəqəmsal kopyanın yaradılması üçün şəxsin mimikaları ilə jestlərini səsi ilə birləşdirir.\nNəticədə real şəxsin tam rəqəmsal kopyası yaradılır. Səs ilə bağlı olan məlumatlar mimika ilə sinxronlaşdırılır, əl və bədən isə təbii şəkildə hərəkət edirlər. DeepBrain öz texnologiyasını sərgiləyəndən sonra bir sıra böyük şirkət onunla maraqlanmağa başlayıb. Şirkət artıq MBN, MetroNews, LG HelloVision media brendləri, Kookmin bankı və online təhsil ilə məşğul olan şirkətlərlə əməkdaşlıq edir. Hal hazırda DeepBrain-in platforması tam hazır şəkildədir və şirkət süni zəka bankirlərinin yaradılması ilə məşğul olmağa başlayıb. Süni zəka bankirləri kredit inspektorlarını və adi bank əməkdaşlarını əvəz etməlidirlər. Daha sonrakı mərhələdə şirkət rəqəmsal hüquqşünasların yaradılmasını planlaşdırır.\ndeepbrain south korea


77 ildir işıqsız, internetsiz və televizorsuz yaşayır: “Mən təkəm, amma tənha deyiləm”\n10 oktyabr, 2019 [19:03]\nBritaniyalı Marqaret Qallaherin evində radiodan, bir neçə rəngli fotodan, kitab rəfindən başqa heç nə yoxdur. O, 77 ildir işıqsız, internetsiz və televizorsuz yaşayır.\nBizimyol.info xəbər verir ki, Marqaret Şimali İrlandiyada yaşayış məntəqələrindən xeyli uzaqda tək həyat sürür. Onun yaşadığı evin cəmi üç otağı, 91 kvadratmetr sahəsi var. Bura heç vaxt su və işıq xətti çəkilməyib. Marqaret çayı açıq ocağın üstündə qızdırır. Evdə bircə qaz plitəsi gözə dəyir.\nBritaniyalı hesab edir ki, əsas cansağlığıdır. Kitablarla günü xoş keçir. Güllərə qulluq etməkdən zövq alır. Bir vaxtlar valideynlərinin fermasında işləyib. Atası yatağa düşəndə ona 17 il qulluq edib. Bu evi isə onun əcdadları 19-cu əsrin sonlarında ABŞ-a köçən uzaq qohumdan alıblar.\nMarqaretin mobil telefonu var. Amma bundan yalnız həkimə və keşişə zəng vurmaq üçün istifadə edir. Heç vaxt ərdə olmayıb. Amma istənilən halda özünü xoşbəxt hiss etdiyini deyir: “Mən təkəm, amma tənha deyiləm”.


“İtirilən xalların əvəzini çıxmalıyıq” – “Kəpəz”in futbolçusu - Stadium.az\n“İtirilən xalların əvəzini çıxmalıyıq” – “Kəpəz”in futbolçusu\n23.11.2016 | 3010 dəfə oxunub\n“Kəpəz”in futbolçusu Tural Nərimanovun klubun saytına müsahibəsi\n- Tural, “Kəpəz”in cari mövsümdə çıxışını necə dəyərləndirirsən?\n- Turnir cədvəlində yerimiz indiki vəziyyətimizdən daha yaxşı ola bilərdi. Amma bəzi oyunlarda xallar itirdik və bu da mövqeyimizə təsirsiz ötüşmədi. Heç nədən, adi səhvlərdən buraxdığımız qollar oldu.İndi çalışıb vəziyyəti düzəltməli, itirilən xalların əvəzini çıxmalıyıq. Belə olsa, durumumuz yaxşılaşacaq. Bütün istəyimiz də budur.\n- Azarkeşlərin arzusu komandanı yenə qitə miqyaslı turnirdə görməkdir. Bu mövsüm “Kəpəz” Avroliqaya vəsiqə qazana biləcək?\n- Cari mövsüm “Sumqayıt”la Gəncədəki görüşdə ilk dəfə əsas heyətdə yer aldın. Oyun boyu müdafiədə inamlı çıxışla seçildin və hətta epizodların birində qol vurmağa da yaxın oldun.\n- İlk matçım idi, bu səbəbdən də oyun təcrübəsindən müəyyən qədər əziyyət çəkirdim. Amma bunu büruzə verməməyə çalışdım. Çətin oldu, müdafiəçi kimi ilk vəzifəm komandanın qapısını toxunulmaz saxlamaq, qol buraxmamağa çalışmaqdır. Bunun da öhdəsindən gəldiyim üçün sevinirəm. Qol buraxmayandan sonra qol vurmaq haqda da düşünmək olar (gülümsəyir). Heyfislənirəm ki, qələbə qazana bilməyib heç-heçə oynadıq. Müdafiəçilər mövqeyinə uyğun olaraq əsasən standart vəziyyətlərin davamında fərqlənə bilirlər. Hücumlar zamanı yerini buraxıb tam irəli atıla bilmirsən. Fərqlənmək şansı əsasən künc, sərbəst və cərimə zərbələri zamanı yaranır. “Sumqayıt”la görüşdə qol vurmaq üçün çox çalışdım, alınmadı.


Samsung şirkətinin ilk əyilə bilən smartfon modelinin adı məlum oldu | Technote.az\nSamsung şirkətinin ilk əyilə bilən smartfon modelinin adı məlum oldu\nArtıq bugün Samsung şirkəti San Fransiskoda yeni Galaxy S10 flaqman seriyasının təqdimatını keçirdəcək. Həmçinin həmin təqdimatda şirkət özünün ilk əyilə bilən smartfon modelini də təqdim etməlidir. Əgər Galaxy S10 seriyası barəsində hər şey məlumdursa, şirkətin ilk əyilə bilən smartfon modeli hələki gizli olaraq saxlanılır. Lakin məşhur insayder Evan Blass sözügedən smartfon barəsində hansısa məlumatı ortaya çıxartmağa çalışıb və onun adını öyrənib. Bu barədə Gagadget saytı xəbər verib.\nBeləliklə Evan Blass-da olan məlumata əsasən şirkətin ilk əyilə bilən smartfon modeli Galaxy Fold adlanacaq. Qeyd etmək lazımdır ki, bu ad şirkətin seçim arasında qaldığı variantlar arasında mövcud idi. Bundan əlavə olaraq variantlar arasında həmçinin Galaxy X, Galaxy F (Foldable) və Galaxy Winner də var idi. Qeyd etmək lazımdır ki, sözügedən smartfon kitab formatında hazrlanacaq.\nSmartfonun ön panelində 1960x840 piksel keyfiyyətli 4.6 düym ekran yerləşəcək. Lakin tam açıq şəkildə cihaz planşet formatına çevriləcək və beləliklə o, 1536x2152 piksel keyfiyyətli 7.3 düym Infinity Flex ekrana sahib olacaq. Bundan əlavə olaraq smartfonda yeni nəsil Exynos/Snapdragon prosessorlarının, 10 GB-a kimi RAM göstəricisinin və 5G dəstəyinin olacağı gözlənilir. Şirkət əvvəlcədən də bildirmişdi ki, o, 1 milyon ədəd əyilə bilən smartfon istehsal edəcək. Onun qiyməti isə 1700$ təşkil edəcək.


Təbrizdə azərbaycanlı iki fəal zaminə buraxılıb\nAzərbaycanlı fəal Məhəmməd Əhədi\nAzərbaycanlı siyasi və mədəni fəallar Məhəmməd Əhədi və Ruzbeh Səadəti Təbriz şəhər həbsxanasından azadlığa buraxılıb. Onların həbsdən azad edilməsi haqda məlumatlar “SANA News”, “Təbriz Səsi” və “Azərbaycan Xəbərləri” kimi müxtəlif vebsaytlarda yayılıb.\nXəbər mənbələri bir neçə gün əvvəl onların digər üç fəalla birlikdə mühakimə olunduğu haqda məlumat vermişdi. Bu məlumatlarda Təbrizin İnqilab məhkəməsinin 1-çi şöbəsində onların hər birindən müvəqqət olaraq azad edilmək üçün 200 milyon tümən (200 min ABŞ dolları) məbləğində maliyyə tələb ediliyi bildirilirdi. Lakin yeni məlumatalara əsasən, Səadəti və Əhədinin hər biri 20 milyon tümən verərək zəmanət ödəyərək azad edilib.\nMəhkəmənin zəmanətlə azadlığa buraxılmaq üçün məbləğin azaldılmasına dair qərarını təzyiqlərdən sonra dəyişdiyi ehtimal edilir.\nAzərbaycanlı fəallar Məhəmməd Əhədi və Ruzbeh Səadəti dörd ay əvvəl Şərqi Azərbaycan viyalətinin Miyana şəhərində ittilaat idarəsinin məmurları tərəfindən saxlanıb ittiham edilmişdilər.\nBəzi xəbər mənbələri gələn bir neçə gün ərzində İbrahım Rəşidi (Savalan), Əfşin Şəhbazi və Mehrdad Kərəmi-də Təbrizin mərkəzi şəhər həbsxanasından azadlığa buraxılacağı haqda ehtimallar irəli sürüb. İnqilab məhkəməsinin birinçi şöbəsinin hakimi Rəhim Həmlbərin bu üç azərbaycanlı fəalın da azad edilməsi üçün ödənəcək zəmanətin miqdarını 200 milyondan 20 milyon tümənə endirəcəyi və onların müvəqqit azad edilməsi haqda qərar verəcəyi gözlənilir.\nBu beş fəala qarşı ölkənin təhlükəsizliyinə hədə törətmək məqsədilə əlbir fəaliyyət göstərmək və İran İslam respublikasına qarşı təbliğat aparmaq ittihamları irəli sürülmüşdür.\nRuzbeh Səadəti və Məhəmməd Əhədi Təbriz universitetində təhsil alırdırlar.


Rusiya Türkiyəyə qarşı emborqosunu davam etdirir\n19 September 2016 - 20:36\nRusiya Federal Baytarlıq və Bitki Sağlamlığına Nəzarət Xidməti (Rosselxoznadzor) öz təmsilçilərini Türkiyəyə göndərib. Məqsəd bu ölkədən idxal edilən mallara yoxlamadan keçirməkdir.\nStrateq.az xəbər verir ki, bu məlumatı xidmətin sədr müavini Vasili Lavrovski açıqlayıb.\nOnun bildirdiyinə görə, idxal olunan mallar bəzi standartlara cavab vermir: “Bunlar aradan qaldırılmadan türk məhsullarının rus bazarına göndərilməsindən danışmaq mümkün deyil".\nEkspertlər bu açıqlamanı Rusiyanın Türkiyə mallarına embarqonu davam etdirmək niyyətilə əlaqələndirirlər. Xüsusilə də türk aqrar sənaye müəssisələrinin sahibkarları məhsullarının keyfiyyətli olduğunu irəli sürür, başda Avropa olmaqla dünyanın müxtəlif ölkələrinə meyvə-tərəvəz satdıqlarını, amma heç bir alıcıdan bənzər şikayət eşitmədiklərini vurğulayırlar.\nİstanbul Yaş Tərəvəz və Meyvə İxracatçıları Birliyinin sədri Latif Ünal bununla bağlı deyir: "Rusiyanın irəli sürdüyü qaydada hər hansı qanun pozuntusunun olduğunu düşünmürəm. Rusiya Türkiyə ilə ticari əlaqələri yenidən bərpa etmək üçün müzakirə masasına oturarkən yeni tələblər irəli sürmək üçün bu cür bəhanələr ortaya atır".\nTürkiyənin yaş tərəvəz və meyvə istehsalçılarının bir çox ölkəyə məhsul göndərdiyini və bu məhsulların keyfiyyətinə görə ilk sıralarda yer tutduğunu dilə gətirən Ünal ritorik sualla fikrini davam etdirir: "1 il əvvəl keyfiyyətimizi yerə göyə sığdıra bilmirdilər. İndi nə oldu, bir ilin içində məhsulumuz zay günə düşdü?"\nAntalya Yaş Meyvə Tərəvəz İxracatçıları Birliyinin sədri Əli Kavak da iddiaların həqiqəti əks etdirmədiyini düşünür: "Rusiyaya 25 ildir mal ixrac edirik. İddiaların sadəcə süni maneə yaratmaq taktikası olduğunu düşünürəm”.


Köhnə Bakı: Azərbaycanlı oğlanlar niyə erməni qızları ilə evlənirdilər? — 30 min gəlinin “sirri”\nGÜNDƏM 25 noy 2021, 18:15\nSovet dövründə azərbaycanlı oğlanların rus və ermənil qızları ilə izdivaca girməsi hər zaman qınağa tuş gəlib. Buna baxmayaraq, həmin vaxt azərbaycanlı oğlanların erməni qızlarla nikahı çox geniş yayılıb. Leksikonumuzdakı məşhur “30 min erməni gəlini” ifadəsi də buradan qaynaqlanır. Sovet dövründə azərbaycanlıların ermənilərlə ailə həyatı qurmasının səbəbi nə olub?


"Gələcəyin kitabxanası" İctimai Birliyinin təsis etdiyi "Kitabxana.az" adlı müstəqil elmi, metodiki və praktiki jurnalın birinci nömrəsi işıq üzü görmüşdür. Oxuculara qonaq gələn jurnalın baş redaktoru, tarix elmləri namizədi Şəfəq İslamova "Baş redaktordan" yazısında dərginin əsas qayəsi Azərbaycan Respublikasında milli və bəşəri elmi-mədəni dəyərlərə, demokratik prinsiplərə əsaslanan və müasir texnologiyalar bazasında kitabxana-informasiya şəbəkələrinin formalaşması, kitabxanaların informasiyalaşdırılmasına yardımçı olmasıdır.\nKitabxanalar əhalinin müxtəlif təbəqələrini cəmiyyətin tarixən toplanmış intellektual və mədəniyyət abidələri ilə tanış edir. Hazırda bütün mədəniyyət müəssisələri içərisində kitabxanalar ən çox istifadə olunan bir qurumdur. Odur ki, müasir dövrdə kitabxanaların modernləşməsi Azərbaycan təhsil, elm və mədəniyyətinin müvəffəqiyyətli inkişafının əsasıdır.\nMəlumdur ki, informasiya cəmiyyətində kitabxanaların funksiyaları da köklü surətdə dəyişir. Lakin kitabxana şəbəkəsinin inkişafı bütün yaş dövrləri üçün istifadəsi asan olan informasiya-mədəniyyət mərkəzi sistemi halında formalaşmasından çox asılıdır. Bu baxımdan kitabxanaların ənənəvi funksiyasına həm də yeni informasiya texnologiyalarının yiyələnməsi əlavə edilməlidir. Eyni zamanda dünya ölkələrinə inteqrasiya edən Azərbaycanın təhsil, elm və mədəniyyətinin informasiya təminatı beynəlxalq standartlara əsaslanmalıdır.\nNəşrinə başlanan "Kitabxana.az" milli dildə ilk müstəqil elmi, metodiki və praktiki jurnal olmaqla bərabər, əsas məqsədi müxtəlif təmayüllü kitabxanaların inkişaf yollarını istiqamətləndirmək, onların dövrün tələblərinə cavab verən səviyyəyə çatdırılması yolunda vacib şərtləri işıqlandırmaq və vahid standartlar əsasında həyata keçirilməsi metodikalarını diqqətə çatdırmaqdan ibarətdir. Həmçinin oxucuları respublikamızda və dünya kitabxana işi sahəsində baş verən yeniliklərlə tanış etmək məqsədi güdür.\nJurnal "Azərbaycan kitabları", "Görkəmli kitabxanaçılar", "Dünya kitabxanaları", "Kitabxana menecerliyi və marketinq", "Virtual kitabxanalar", "Fasiləsiz kitabxana təhsili", "Kitabsevərlər", "Yeni nəşrlər" və s. rubrikalar altında "Dünya-Azərbaycan", "Dövlət-kitabxana", "Cəmiyyət-sosial durum-kitabxana", "Elm və təcrübə", "Müəllif-kitabxana-oxucu" kimi müxtəlif aspektli mövzularda yazıları oxuculara təqdim edəcəkdir.\n"Bizim müsahib" rubrikasının ilk qonağı Mədəniyyət və Turizm Nazirliyinin Kitabxana sektorunun müdiri Lətifə Məmmədovadır, Lətifə xanım "Kitabxana hər bir millətin yaddaşı, milli sərvətidir" müsahibəsində kitabxanaların inkişafına dair Dövlət Proqramından, "Azərbaycan kitabxanalarının fəaliyyətini yaxşılaşdırmaq haqqında" Azərbaycan Respublikasının Prezidenti İlham Əliyevin sərəncamından, kitabxanaların maddi-texniki bazasının möhkəmləndirilməsindən, Azərbaycanda kitabxanaların günün tələblərinə cavab vermələri istiqamətində görülən işlərdən, nəşriyyatlarla kitabxanalar arasında əlaqələrin vəziyyətindən danışır.\nJurnalın "İnformasiya əsri" rubrikasında Bakı Dövlət Universiteti kitabxanaşünaslıq kafedrasının müdiri, əməkdar elm xadimi, BMT Yanında İnformasiyalaşdırma Akademiyasının həqiqi üzvü, tarix elmləri doktoru, professor Abuzər Xələfov "İlk fundamental elektron kitabxana" adlı məqaləsində deyir ki, Azərbaycan Respublikasının Prezidenti İlham Əliyev bütün dövlət strukturları qarşısında informasiya texnologiyalarından səmərəli istifadə etmək, təhsil və mədəniyyət müəssisələrinin yaxın gələcəkdə tamamilə kompüterləşdirilməsilə bağlı göstərişinə uyğun olaraq respublikamızın kitabxanalarında oxuculara xidmətin yeni forma və üsullarının axtarışı müasir informasiya texnologiyalarının tətbiqi sahəsində böyük işlər görülür. Bu istiqamətdə Azərbaycan Respublikası Prezidentinin İşlər İdarəsinin Kitabxanasında aparılan işlər daha diqqətəlayiqdir. İctimaiyyət arasında Prezident Kitabxanası kimi tanınan bu mədəniyyət ocağında ölkəmizdə ilk dəfə fundamental elektron kitabxana yaradılmış, avtomatlaşdırılmış kitabxana proqramı və oxuculara məsafədən xidmət texnologiyası tətbiq edilmişdir.\nPrezident Kitabxanası respublikamızda İRBİS sistemini tətbiq edən kitabxana olduğundan, hazırda bu sahədə böyük təcrübə toplamışdır. Prezident Kitabxanasının mütəxəssisləri bu sistemi sonradan tətbiq edən AMEA Mərkəzi Elmi Kitabxanasının, eləcə də Mədəniyyət Nazirliyi sisteminə daxil olan şəhər və rayon mərkəzi kitabxanalarına proqram tətbiqi işində hərtərəfli yardım edirlər. İndi elm, mədəniyyət və təsərrüfatın bütün sahələrində böyük nailiyyətlər qazanılmışdır.\nFilologiya elmləri namizədi Əmin Əfəndiyevin "Dünyanı gəzən elektron antologiya" adlı məqalə jurnalı daha da məzmunlu edir.\nAMEA-nın Mərkəzi Elmi Kitabxanasının "Nadir və qiymətli nəşrlər" bölməsinin müdiri Gülarə Xələfovanın "Kitabxanalarda konservasiya problemləri" məqaləsi çox mühüm bir məsələyə həsr edilib. Müasir şəraitdə kitabxana fondları üçün daha qiymətli sayılan sənədlərin mühafizəsi problemləri davamlılığın artması və gələcəkdə unikal materialların itirilməməsi probleminin həlli üçün çox vacibdir. Fondların mühafizəsi və bərpası məsələləri ilk dəfə olaraq AMEA-nın Mərkəzi Elmi Kitabxanasında "Nadir və qiymətli nəşrlər" bölməsi tərəfindən tətbiq edilib.\nGənc biblioqraf Təranə Mirzəyeva öz məqaləsində "Heydər Əliyev: biblioqrafik məlumat kitabı", "Qarabağ", "Qafqaz əraziləri və xalqlarının təsvirinə dair materiallar toplusu" və "Azərbaycan əhalisi haqqında" biblioqrafik göstəricilərin təhlilini verməklə yanaşı, "azərbaycançılıq" ideologiyasına da öz fikrini bildirir.\nBakı Dövlət Universiteti kitabxanaçılıq-informasiya fakültəsinin magistri Cəmilə Talıbovanın "AMEA Mərkəzi Elmi Kitabxanasının elmi tədqiqat fəaliyyəti" məqaləsi, eləcə də Azərbaycan Respublikasının İnsan Hüquqları üzrə ilk Müvəkkili (Ombudsman) Elmira Süleymanova, akademik Budaq Budaqov haqqında biblioqrafik göstəricilər haqqında rəylər, Kitabsevərlər Cəmiyyətinin üzvü, əməkdar mədəniyyət işçisi Əli Əhmədov haqqında "Kitabsevər tənhalıq bilməz" adlı müsahibə, "Təqvimin yaranma tarixindən", "Qeyri-adi yuxular və yuxu yozumu", "Qədim və həmişə müasir nərd" kimi maraqlı yazılar jurnalı daha da oxunaqlı edir.\n"Azərbaycanda kitabxanaların fəaliyyətinin yaxşılaşdırılması haqqında" Azərbaycan Respublikası Prezidetinin sərəncamında deyilir ki, xalqımızın yaratdığı qiymətli tarixi-mədəni, ədəbi-bədii və elmi-fəlsəfi irsin toplanıb saxlanmasında, bəşər mədəniyyətinin qazandığı nailiyyətlərin nəsildən-nəslə çatdırılmasında və cəmiyyətimizin intellektual mənəvi potensialının artırılmasında kitabxanalarımız əvəzsiz rol oynayır. Bu cəhətdən "Kitabxana. az" jurnalının öhdəsinə də çox böyük bir vəzifə - bu sahədə qazanılan nailiyyətləri, yenilikləri və perspektivləri geniş oxucu kütləsinə çatdırmaq kimi şərəfli vəzifə düşür.\nRespublika.- 2009.- 13 yanvar.- S. 7.


Tanınmış professor Əmir Teymuru "terrorçu" adlandıran kitabına Bakıda təqdimat keçirdi — FOTOLAR Demokrat.az\nTanınmış Türk tarixçi yazarı, professor İlbər Ortaylının "Türklərin qızıl dövrü" kitabında türk dünyasının ən böyük fatehlərindən biri olan Əmir Teymur "terrorçu" kimi təqdim edilib.\nDemokrat.az xəbər verir ki, kitab 2019-cu ildə Türkiyədə çap edilib.\nKitabın "Əmir Teymur və Teymurilər" adlı bölməsinin yarımbaşlıqlarından biri belə adlanır:\n"Osmanlının müharibə və fəth metodu ilə Teymurun hərbi fəaliyyəti arasında bir müqayisə aparıldığı zaman fərqlər açıq-aydın görünür. Məsələn, Teymurun terrordan istifadə edərkən bivec davranması..." (səh. 76).\nKitabın üz qabığında isə yəhudi işarəsi var.\nKitabın Azərbaycan dilinə tərcüməsi və nəşri hüququ TEAS Press Nəşriyyat evinə məxsusdur.\nXatırladaq ki, bu il aprelin 15-də Bakı Kitab Mərkəzində İ.Ortaylının “Türklərin qızıl dövrü” adlı kitabının təqdimatı və müəlliflə görüş keçirilib.


Milli Onkologiya Mərkəzi Pirallahıda səyyar qəbul keçirmişdir\n23:04 18 Yanvar 2022\nMayın 26-da Milli Onkologiya Mərkəzinin yüksək ixtisaslı həkimləri və mütəxəssislərindən ibarət səyyar briqadası Bakının Pirallahı rayonunun sakinlərini qəbul etmişdir.\nPirallahı Rayon İcra Hakimiyyətindən AzərTAc-a bildirmişlər ki, səyyar qəbul çox yüksək səviyyədə təşkil edilmişdir. Rayon icra hakimiyyətinin səyləri ilə tibb işçilərinin xalqımıza hərtərəfli və səmərəli xidmət göstərməsi üçün hər cür şərait yaradılmışdır. Səyyar Diaqnostika Kompleksi iki avtomaşına yerləşdirilmiş rentgen aparatı, ginekologiya, mammoqrafiya və ultrasəs kabinetləri, digər tibbi aparatlar və cihazlardan ibarətdir. Pirallahı rayonu zəhmətkeşlərinin xidmətinə 14 nəfərdən ibarət yüksək ixtisaslı həkim-onkoloqlardan ibarət briqada gəlmişdir. Bir mammoloq-həkim, baş-boyun şişləri mütəxəssisi, iki onkoloq, bir abdominal cərrah və digər ixtisas sahibləri profilaktik müayinəni yüksək peşəkarlıqla həyata keçirirlər.\nSakinlərin qəbuluna və müayinəsinə rəhbərlik edən respublikanın baş onkoloqu, tibb üzrə fəlsəfə doktoru Azad Kərimli demişdir ki, bu cür səyyar profilaktik müayinələrin məqsədi şiş xəstəliklərinin, o cümlədən xərçəng və xərçəng önü xəstəliklərin vaxtında aşkar edilib müalicəyə cəlb olunmasıdır. Baş onkoloq vurğulamışdır ki, xərçəng xəstəlikləri vaxtında aşkar olunarsa, yerləşməsindən asılı olmayaraq, yüz faiz sağalmaya nail olmaq mümkündür və bu işdə Səyyar Diaqnostika Kompleksinin rolu əvəzsizdir.\nGünorta saat 1-dək artıq 300 nəfər müayinədən keçmişdir. Lakin müayinə olunmaq arzusunda olanlar hələ də qalmaqdadır. Həkimlər bildirirlər ki, ehtiyac yarandığı təqdirdə onlar axşam saatlarınadək müayinəni davam etdirəcəklər.\nPirallahıda səyyar diaqnostik müayinə mayın 27-də də həyata keçiriləcəkdir.


Damı necə izolyasiya etmək və saxlamaq - Axtarışlar - 2022\nDamı necə izolyasiya etmək və saxlamaq\nDamı necə izolyasiya etmək olar saxlamaq və daha yaxşı yaşamaq? Dam yalnız yağışdan qoruyur, ancaq. Binanın bu təməl hissəsi də vacibdiristilik izolyasiyasıhəm istidən, həm də soyuqdan. Qışda, izolyasiyasız bir dam, evdəki istini yayır, yayda onu yaşanmaz bir sobaya çevirir. Yaxşı bir damın olması çətin deyil.\nDamı izolyasiya edin əslində bu olduqca sadədir, daha çox ehtiyaclara və vəziyyətə ən uyğun həll yolunun müəyyənləşdirilməsidir. Mövcud binalardan bəhs edərkən (yeni binalarda yaxşı birinin mövcudluğunu qəbul etməyə çalışırıq istilik izolyasiyası) yoxlanacaq ilk şey izolyasiya qatının olması və zədələnməməsidir.\nİzolyasiya quru, cırıq olmamalı, bütün səthi örtməlidir və qalınlığında boşluq olmamalıdır. Qüsurlar varsa və damda istilik izolyasiyası olmazsa, daha çox müdaxilə etmək məsləhətdir. İnvestisiya fakturadakı qənaət hesabına ödəniləcək və yaşayış rahatlığı çox yaxşı olacaq. İndi müdaxiləni öyrənməkdən söhbət gedir.\nMümkün olmayan bir çardaq ilə damı necə izolyasiya etmək olar\nBurada ən yaxşısı çardağın döşəməsinə çox sadə olan və tək başına də edilə bilən bir izolyasiya təbəqəsi qoymaqdır. İzolyasiyanı plitələrin altına qoymaq əlverişsiz olacaq, çünki çardaq yaşayış qabiliyyətli deyil və yalnız aşağıdakı korpusdan istilik oğurlayaraq boş bir çardağı qızdırmağa xidmət edəcəkdir.\nİzolyasiya seçiminə gəldikdə, döşənəcək ən sadə məhsullar paspaslardır (qoyun yunu, daş yünü, şüşə yunu ...) və ya qranullardakı boş mantar. Sərt ağac elyafı və mantar panelləri yaxşıdır, lakin formaları lazımdır və oynaqları boş buraxmamaq üçün başqa bir izolyasiya təbəqəsi ilə örtülməlidir.\nDamı praktik bir çardaq ilə necə izolyasiya etmək olar\nDöşəmə praktikdirsə və damı tamamilə sökmək istəmirsinizsə, damın yamacına paralel bir izolyasiya qatını düzəldərək içəridən izolyasiya edilə bilər. Bu şəkildə çardaq aşağıdan gələn istiliyi saxlayacaq və günəşdən daha çox sığınacaq tapacaq. Bu tip bir müdaxilə üçün, çardaq son mərtəbədəki kirayəçinin müstəsna istifadəsi üçündürsə, mənzil iclasının icazəsi tələb olunmur.\nYapışqan və ya soffit üzərində mıxlanmış sərt panellər (taxta lif, mantar, polistiren ...) bu müdaxilə üçün uyğundur. Taxta bir damdırsa, kirişlər arasındakı boşluq yun və ya lif kimi yumşaq bir izolyasiya ilə doldurula bilər.\nÇardaqın planlaşdırıldığı damı necə izolyasiya etmək olar\nNormalda çardaq yaşayış qabiliyyətli bir çardaqdan daha çox bir şeydir və ayrıca ayrı bir mənzil vahidi ola bilər. Yaxşı bir yaşayış rahatlığı olan birini yaratmaq istəyirsinizsə, ən yaxşısı izolyasiyanı çöldə, plitələrin altına qoymaq, daha səmərəli bir həll tapması və istifadə olunan sahəni azaltmamaqdır. İzolyasiya təbəqəsi kirişlərin üstünə və ya kirişlər arasında qoyula bilər, lakin hər iki halda da bir şirkətlə əlaqə qurmaq məcburidir və müdaxilə bəzi narahatlıqları ehtiva edir. Ümumi bir damda müdaxilə etmək üçün məclisin icazəsi tələb olunur.\nBir "isti tavanın" yaradılması üçün ən uyğun izolyatorlar (yəni dam səviyyəsində izolyasiya olunmuşdur) 'yaşıl' həll üçün taxta və mantar lif panelləri və ya bir az alış-veriş etmək istəsəniz polistirol və bənzərlər. İzolyasiya şüalar arasında yerləşdirilirsə, qranullar və sellüloz liflərindəki boş mantarla da yaxşı nəticələr əldə edilir (çox ucuz), bununla birlikdə başqa bir izolyasiya təbəqəsi ilə aşılmalı və nəmdən mükəmməl qorunmalıdır.\nSizi də maraqlandıra bilər: Pəncərələri necə izolyasiya etmək və qənaət etmək, Divarları necə izolyasiya etmək və saxlamaq\nVideo: Yaşayış evlərində rütubətli divarların qarşısı necə alına bilər? (Iyul 2022).\nSəhv olduğunuzu nəzərdə tuturam. PM-də mənə yazın, müzakirə edəcəyik.\nQoşuluram. Bu mənimlə idi.\nSiz, təsadüfən, mütəxəssis deyilsiniz?\nCopyright 2022 \_ Damı necə izolyasiya etmək və saxlamaq...


Vüqar Mustafayev “Sumqayıt”da qruplaşma olduğunu eşitməyib » Football-plus.az\n28 noy, 21 - 12:55 168\nÖtən mövsüm uğurlu çıxışla yadda qalan, bunun qarşılığında tarixində ilk dəfə premyer-liqanın bürünc medalını qazanan, Konfrans Liqasında iştirak edən “Sumqayıt” 2021/22 mövsümünün geridə qalan hissəsində heç də yaxşı təsir bağışlamır.\nHazırda turnir cədvəlinin 6-cı pilləsində qərarlaşan “kimyaçılar” hamıdan az qol vurub. Onların hesabında cəmi 8 top var ki, bu da hər oyuna ortalama (0,72) bir qol etmir. Müdafiə planında da vəziyyət ürəkaçan deyil. Ayxan Abbasovun komandası qapısında 11 görüşə 14 qol görüb. Bir sözlə, “gənclik şəhəri”nin təmsilçisinin nə hücumu göz axşayır, nə də müdafiəsi etibarlıdı.\nÖtən mövsümlə müqayisədə geriləməyə nə səbəb olub? “Kimyaçılar”ın “laboratoriya”sının səmərəli fəaliyyətinin qarşısını alan maneələr nədi? Bu və başqa suallara cavab tapmaq üçün komandanın aparıcı üzvlərindən biri, yığmanın da şərəfini qoruyan Vüqar Mustafayevlə söhbətləşdik.\n- Ötən ilin müvafiq dönəmində uğurlu çıxışla yaddan qalan “Sumqayıt” bu il istənilən səviyyədə oynamır. Komandanın turnir cədvəlindəki mövqeyi də bunu göstərir. Səbəbini söyləyə bilərsən?\n- Ötən mövsüm çox böyük uğura imza atdıq. Klubun tarixində ilk dəfə bürünc medalları boynumuzdan asdıq. Mövsümlərarası fasilədə heyətin əsas üzvlərini qoruyub saxlamaq mümkün oldu ki, bunu da müsbət məqam kimi qeyd etmək olar. 2021/22 “futbol ili”nə hazırlıq çərçivəsində Türkiyədə çox yaxşı təlim-məşq toplanışı keçdik. Düzdü, Konfrans Liqasında “Çukariçki” səddini adlaya bilmədik, ancaq premyer-liqaya uğurla başladıq. İlk iki turda qələbə qazanmaqla üst pillədə qərarlaşdıq, birinci dövrədə də liderlər sırasında olduq. Nə oldusa, ikinci dövrədə oldu. 8-ci turdan etibarən komanda üzüaşağı yuvarlanmağa başladı. Əslində yenildiyimiz oyunlarda zəif təsir bağışladığımız qarşılaşmaların sayı çox azdı. Bəxtsizlik amili də oyunumuza təsir etdi. Ancaq onu da nəzərə alın ki, hər komanda belə halla qarşılaşa bilər. Ümid edirəm ki, qısa vaxtda toparlanıb “qara zolaqdan çıxmağı” bacaracağıq.\n- Mövsümlərarası fasilədə Mehdi Cənnətovla Xəyal Nəcəfov düşərgəni tərk etdi. Əvəzində Səid Rza transfer olundu. Belə çıxır ki, adını çəkdiyim futbolçuların gedişi komandanın oyun sisteminə ciddi təsir göstərib. İki futbolçu “Sumqayıt” üçün bu qədər önəmli idi?\n- Həqiqətən də Mehdi və Xəyal komandamızın əsas oyunçuları idi. Ötən mövsüm qazandığımız uğurlarda hər ikisinin danılmaz əməyi var. Amma onu da qeyd edim ki, “Sumqayıt”ın əsas üstünlüyü kollektiv oyundu. Düşünmürəm ki, hansısa futbolçunun gedişi oyun planında komandanın çıxışına təsir etsin. Mövsümlərarası fasilədə düşərgəyə Səid Rza, Tərlan Əhmədli, Yusif Nəbiyev, Roman Hüseynov kimi futbolçular qoşuldu ki, onlar da oyunumuza rəng qata biləcək səviyyədədilər. Yenə deyirəm, uğursuzluğu gedən və gələn futbolçular ilə əlaqələndirmək düzgün deyil. Çempionatın gedişində hər bir komandanın oyununda eniş də olur, yüksəliş də.\n- Təcrübəli futbolçu kimi sənin fikrini bilmək istəyirəm. “Sumqayıt”ın uğurlu çıxışı üçün nə çatmır?\n- Bir qədər öncə də dedim ki, mövsümə çox yaxşı başlamışdıq. Təəssüf ki, əsas heyətin üzvlərindən biri, yığmanın da şərəfini qoruyan Elvin Bədəlovun ciddi zədələnməsi və demək olar, mövsümü bitirməsi, Murad Xaçayevin 5oyunluq cəzlanması da çıxışımıza təsir göstərdi. Hər ikisi optimal formada olduğu vaxt kənarda qaldı. “Sumqayıt”ın bu gün aşağı pillələrdə olmasını tək bu faktlarla əlaqləndirmək də düzgün olmaz. Həqiqətən uduzduğumuz elə matçlar olub ki, qələbəyə layiq oyun nümayiş etdirmişik. Bəzən yaxaladığımız real qol şanslarını boşa vermişik. İlk baxışdan xırda görünən belə nüansları nəzərə alıb sonda ümumiləşdirsək, görərik ki, uğursuzluğun kökündə məhz bu məqamlar durur.\n- Yayılan söz-söhbətə inansaq, kollektivdə qruplaşma yaranıb. Bəzi futbolçular Ayxan Abbasovun getməsini istəyir, bəziləri isə onun yanındadı. Sirr deyilsə, sən hansı cəbhədəsən?\n- Açığı, “Sumqayıt”da qruplaşma olduğunu ilk dəfə sizdən eşidirəm. Bizim kollektivdə heç vaxt belə hal olmayıb və inanmıram ki, olsun. Çünki Ayxan Abbasov çox mükəmməl kollektiv formalaşdırıb. Burda hamımız özümüzü bir ailənin üzvü kimi hiss edirik. Belə söz-söhbətin yayıldığını eşitməmişdim. Siz sual verirsizsə, cavabım belə olacaq ki, bu cəfəngiyyatdı, kiminsə beyninin təxəyyülüdü. Sizi inandırım ki, bəlkə də “Sumqayıt”da olan mehribanlıq premyer-liqanın qalan 7 klubunda yoxdu.\n- Bazar günü komandanı öz meydanında ilk dövrədə minimal hsabla yenildiyiniz “Zirə” ilə oyun gözləyir. Vərəqə cəzası səbəbindən bu görüşü buraxmaq məcburiyyətindəsən. Komandanın uğursuz seriyaya son qoyacağına inanırsan?\n- Özüm də istəmədən “Qəbələ” ilə görüşdə cari mövsümdə 4-cü sarı vərəqəni aldım ki, nəticədə “Zirə” ilə oyunu buraxmalı olacam. Təəssüf ki, komandam üçün belə həssas məqamda meydana çıxa bilməyəcəm. Amma uşaqlara inanıram. İnşallah, azarkeşlərimizin önündə istədiyimiz nəticəni əldə edib uğursuzluğa son qoyacağıq.\n- Necə düşünürsən, “Sumqayıt”a yeni nəfəs lazımdı?\n- Açığı, bu sualı başa düşmədim. Söhbət heyətə cəlb olunacaq yeni futbolçulardan gedirsə, buna ancaq komandanın baş məşqçisi cavab verə bilər. Komandada nəyin çatışıb-çatışmadığını məşqçilər korpusu bilir.\n- “Qəbələ” ilə oyundan sonra Ayxan Abbasov mətbuat konfransında “gedə bilərəm” mesajını verdi. Səncə, baş məşqçi mövsümün sonuna qədər komandada qalacaq, yoxsa ayrılacaq?\n- Ayxan müəllim “Sumqayıt”ın “sükanı arxasına” keçəndən çox şey dəyişib. Komanda kimi inkişaf etmişik, iki il ardıcıl avrokuboka vəsiqə qazanmışıq. Ola bilsin, cari mövsümdə çempionatda işlərimiz o qədər də ürəkaçan deyil. Ancaq baş məşqçinin belə açıqlama verməsində biz futbolçuların da günahı az deyil. Onu belə fikirləşməyə, açıqlama verməyə vadar edən bizik. Ancaq inanıram ki, komanda olaraq toparlanıb yenidən azarkeşlərimizi sevindirməyi bacaracağıq. Kollektiv olaraq istəmərik ki, baş məşqçimiz postundan getsin. Yenə deyirəm, mövsüm ərzində hər komandada “qara zolaq” olur. Bizdə də hər şey üst-üst düşdü. Bilirəm ki, komandanın potensialı daha artığına yetir. Əsas olan da budu. Ola bilər, bu il avrokuboklara vəsiqə qazana bilmərik, turnir cədvəlinin sonuncusu olarıq. Ancaq yaxşısına ümid edək. Ola da bilsin, yenə mövsümün sonunda qitəmiqayaslı turnirlədə ölkəmizi təmsil edən klublardan biri olarıq. Belə məqamda əsas odu, bir yerdəyik. Bir yerdə bütün çətinlikləri geridə qoyacağıq. Buna heç kimin şübhəsi olmasın.\n- Bir qədər də yığma barədə danışaq. DÇ-2022-nin seçmə mərhələsindəki uğursuz çıxışa münasibət bildirərdin. Niyə belə oldu?\n- Yığmanın seçmə mərhələdə uğusuz çıxışı, azarkeşləri məyus etməsi komanda yoldaşlarım kimi, məni də üzdü. Təəssüf ki, istədiklərimizi reallşdıra bilmədik. Nə deyə bilərəm? Bəhanə üçün söz yoxdu. Yalnız onu deyə bilərəm ki, bundan sonra da mənə etimad göstərib yığmanın düşərgəsinə dəvət edəcəklərsə, əlimdən gələnin ən yaxşısını edəcəm.\n- Hazırda futbol ictimaiyyəti üç qrupa bölünüb. Bəziləri yeni əcnəbi məşqçinin dəvət olunmasını istəyirsə, bəziləri Canni de Byazi ilə yola davam etməyin tərəfdarıdı. Böyük qism isə yığmanın baş məşqçisinin yerli mütəxəssis olmasını istəyir. Sən necə düşünürsən?\n- Baş məşqçisinin kim olacağına AFFA İcraiyyə Komitəsi qərar verəcək. Yığmaya dəvət olunarıqsa, bizim üzərimizə həmin çalışdırıcının tapşırıqlarını həyata keçirmək missiyası düşər. Bir az əvvəl qeyd etdiyim kimi, ölkənin əsas komandasından dəvət gələrsə, can-başla meydana çıxıb, o formaya layiq oyun sərgiləməyə hazıram. İstənilən futbolçu üçün ölkənin əsas komandasında çıxış etmək, o formanı daşımaq şərəfdi.\n“Sumqayıt”ın enişini şərtləndirən ciddi səbəblər var